**PROGRAMUL REGIONAL SUD-VEST OLTENIA 2021-2027**

**GHIDUL SOLICITANTULUI**

**SPRIJIN PENTRU DEZVOLTARE URBANĂ INTEGRATĂ**

**APEL DE PROIECTE DEDICAT ORAȘELOR**

**PR SV/ORAȘE/1/7/5.1/2023**



**OBIECTIV DE POLITICĂ 5 - O EUROPĂ MAI APROAPE DE CETĂȚENI PRIN PROMOVAREA DEZVOLTĂRII SUSTENABILE ȘI INTEGRATE A TUTUROR TIPURILOR DE TERITORII ȘI A INIȚIATIVELOR LOCALE**

**PRIORITATEA 7 - DEZVOLTARE TERITORIALĂ SUSTENABILĂ**

**OBIECTIV SPECIFIC 5.1 - PROMOVAREA DEZVOLTĂRII INTEGRATE ȘI INCLUZIVE ÎN DOMENIUL SOCIAL, ECONOMIC ȘI AL MEDIULUI, PRECUM ȘI A CULTURII, A PATRIMONIULUI NATURAL, A TURISMULUI SUSTENABIL ȘI A SECURITĂȚII ÎN ZONELE URBANE**

**VARIANTA SUPUSĂ CONSULTĂRII PUBLICE ÎN DATA DE 13.03.2023**

Cuprins

[1. PREAMBUL, ABREVIERI ȘI GLOSAR 4](#_Toc129354159)

[1.1 Preambul 4](#_Toc129354160)

[1.2 Abrevieri 5](#_Toc129354161)

[1.3 Glosar 5](#_Toc129354162)

[2. INFORMAȚII GENERALE 5](#_Toc129354163)

[2.1 Informații generale privind PR SV Oltenia 2021-2027 5](#_Toc129354164)

[2.2 Obiectivul de politică, Prioritatea, Obiectivul specific 6](#_Toc129354165)

[2.3 Reglementări europene și naționale, documente programatice 8](#_Toc129354166)

[2.4 Acțiuni sprijinite în cadrul apelului de proiecte 10](#_Toc129354167)

[2.5 Indicatori 12](#_Toc129354168)

[2.5.1 Indicatori prestabiliți Programului 12](#_Toc129354169)

[2.5.2 Indicatori suplimentari specifici apelului de proiecte 14](#_Toc129354170)

[2.6 Rezultate așteptate 14](#_Toc129354171)

[3. INFORMAȚII DESPRE APELUL DE PROIECTE 15](#_Toc129354172)

[3.1 Tipul de apel de proiecte 15](#_Toc129354173)

[3.2 Perioada de depunere a proiectelor 16](#_Toc129354174)

[3.2.1 Data și ora lansării apelului de proiecte ............... 16](#_Toc129354175)

[3.2.2 Data și ora de începere a depunerii de proiecte .......... 16](#_Toc129354176)

[3.3 Modalitatea de depunere a proiectelor 16](#_Toc129354177)

[3.4 Valoarea minimă și maximă eligibilă a unui proiect 17](#_Toc129354178)

[3.4.1 Valoarea minimă eligibilă 17](#_Toc129354179)

[3.4.2 Valoarea maximă eligibilă 17](#_Toc129354180)

[3.5 Cuantumul cofinanțării acordate 17](#_Toc129354181)

[3.6 Alocarea financiară a apelului de proiecte 18](#_Toc129354182)

[3.7. Solicitanți eligibili 18](#_Toc129354183)

[3.8 Aplicarea regulilor privind ajutorul de stat (unde este cazul) 20](#_Toc129354184)

[3.9 Teme orizontale 24](#_Toc129354185)

[4. CRITERII DE ELIGIBILITATE ŞI SELECŢIE 26](#_Toc129354186)

[4.1 Eligibilitatea solicitanților 26](#_Toc129354187)

[4.2 Eligibilitatea proiectului și a activităților 33](#_Toc129354188)

[4.2.1 Criteriile generale aplicabile prezentului apel de proiecte cu privire la eligibilitatea proiectului și a activităților 33](#_Toc129354189)

[4.2.2 Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților 44](#_Toc129354190)

[4.3 Eligibilitatea cheltuielilor 44](#_Toc129354191)

[4.3.1 Baza legală pentru stabilirea eligibilității cheltuielilor 44](#_Toc129354192)

[4.3.2 Reguli specifice de eligibilitate a cheltuielilor 46](#_Toc129354193)

[5. COMPLETAREA CERERILOR DE FINANŢARE 48](#_Toc129354194)

[5.1 Completarea formularului cererii de finanțare 48](#_Toc129354195)

[5.1.1. Limba utilizată în completarea cererii de finanțare 49](#_Toc129354196)

[5.1.2 Completarea și justificarea bugetului cererii de finanțare 49](#_Toc129354197)

[5.2 Anexe obligatorii la depunerea cererii de finanțare 50](#_Toc129354198)

[5.3 Anexe obligatorii la momentul contractării 58](#_Toc129354199)

[6. VERIFICAREA, EVALUAREA, SELECȚIA ȘI CONTRACTAREA PROIECTELOR 65](#_Toc129354200)

[6.1 Conformitate administrativă și eligibilitate 65](#_Toc129354201)

[6.2 Evaluarea tehnică și financiară, inclusiv vizita la fața locului 65](#_Toc129354202)

[6.3 Renunțarea la cererea de finanțare 67](#_Toc129354203)

[6.4 Contestații 67](#_Toc129354204)

[6.5 Contractarea proiectelor 69](#_Toc129354205)

[6.5.1 Stabilirea planului de monitorizare al proiectului (Jaloane) 69](#_Toc129354206)

[6.5.2 Semnarea contractului de finanțare 69](#_Toc129354207)

[6.5.3 Principalele prevederi ale contractelor de finanțare 70](#_Toc129354208)

[6.5.4 Depunerea și verificarea conformității Proiectului tehnic 75](#_Toc129354209)

[6.5.5 Vizita pe teren 76](#_Toc129354210)

[7. MODIFICAREA GHIDULUI SOLICITANTULUI 76](#_Toc129354211)

[7.1 Aspectele care pot face obiectul modificărilor prevederilor ghidului solicitantului 76](#_Toc129354212)

[7.2 Condiții privind aplicarea modificărilor pentru cererile de finanțare aflate în procesul de selecţie (condiții tranzitorii) 76](#_Toc129354213)

[8 . ANEXE 77](#_Toc129354214)

# PREAMBUL, ABREVIERI ȘI GLOSAR

## 1.1 Preambul

Acest ghid vizează apelul de proiecte nr. **PR SV/ORAȘE/1/7/5.1/2023**, lansat în cadrul Programului Regional Sud-Vest Oltenia 2021-2027, Prioritatea 7 - **„Dezvoltare teritorială sustenabilă”,** Obiectivul Specific 5.1. - „**Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane”.**

**PREAMBUL**

Acest ghid reprezintă un îndrumar pentru pregătirea proiectelor şi completarea corectă a cererilor de finanţare de către toți potențialii solicitanţi ai Programului Regional (PR) Sud-Vest Oltenia 2021-2027, **Prioritatea 7 -** **Dezvoltare teritorială sustenabilă, Obiectivul Specific 5.1, apelul de proiecte nr. *PR SV/ORAȘE/1/7/5.1/2023*.**

**Acest ghid nu are valoare de act normativ şi nu exonerează solicitanţii de respectarea legislaţiei în vigoare la nivel naţional şi european.**

**Aspectele cuprinse în acest document, care derivă din Programul Regional Sud-Vest Oltenia 2021-2027 și modul său de implementare, vor fi interpretate exclusiv de către AM PR SV Oltenia cu respectarea legislației în vigoare și folosind metoda de interpretare sistematică.**

**IMPORTANT**

Vă recomandăm ca înainte de a începe pregătirea proiectelor și completarea cererii de finanțare aferente să vă asiguraţi că aţi parcurs toate informaţiile prezentate în acest ghid, inclusiv notele de subsol, şi să vă asigurați că aţi înţeles toate aspectele legate de specificul intervenţiilor finanţate din PR Sud-Vest Oltenia 2021-2027.

Vă recomandăm ca, până la data limită de depunere a cererilor de finantare, să consultaţi periodic pagina de internet [www.adroltenia.ro](http://www.adroltenia.ro), pentru a urmări eventualele modificări ale prezentului ghid, precum și alte comunicări/clarificări pentru accesarea fondurilor în cadrul PR Sud-Vest Oltenia 2021-2027.

Pentru a facilita procesul de completare şi transmitere a cererilor de finanţare, la sediul **AM PR SV Oltenia** funcţionează un birou de informare, unde solicitanţii pot fi consiliaţi, în mod gratuit, în clarificarea unor aspecte legate de pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet a **AM PR SV Oltenia**, la secțiunea dedicată PR Sud-Vest Oltenia 2021-2027.

***Atenţie!*** *Solicitantul va fi exclus din procesul de evaluare şi selecţie pentru acordarea finanţării şi Cererea de finanţare respinsă, în cazul în care se dovedeşte că acesta:*

* *Se face vinovat de inducerea gravă în eroare a Autorităţii de Management sau a comisiilor de evaluare şi selecţie, prin furnizarea de informaţii incorecte care reprezintă condiţii de eligibilitate, sau dacă a omis furnizarea acestor informaţii.*
* *A încercat să obţină informaţii confidenţiale sau să influenţeze comisiile de evaluare şi selecţie sau Autoritatea de management în timpul procesului de evaluare.*

## 1.2 Abrevieri

**Abrevierile** specifice PR SV Oltenia 2021-2027 și prezentului apel de proiecte se regăsesc în Anexa I la prezentul ghid.

## 1.3 Glosar

**Glosarul de termeni** specifici apelului de proiecte se regăsește în Anexa I la prezentul ghid.

# INFORMAȚII GENERALE

## 2.1 Informații generale privind PR SV Oltenia 2021-2027

**PR SV Oltenia 2021-2027** reflectă orientările politicii de coeziune a Uniunii Europene pentru perioada 2021-2027, luând in considerare nevoile și provocările existente la nivelul regiunii, precum și concluziile Raportului de țară din 2019/2020 pentru România și sprijină obiectivele de politică asumate la nivel de UE prin intermediul unor tipuri de investiții care să contribuie la competitivitatea regională, inovare și digitalizare, eficiență energetică, mobilitate și conectivitate.

În acest sens, **prin strategia programului sunt asumate o serie de obiective specifice regionale (OSR)** corespunzătoare celor 5 OP stabilite de CE pentru perioada 2021-2027:

* Creşterea capacităţii de CDI și transfer tehnologic și dezvoltarea antreprenoriatului (OSR 1);
* Accelerarea transformării digitale a economiei regionale și a domeniilor de interes public (OSR 2);
* Reducerea emisiilor de carbon prin promovarea eficienței energetice, dezvoltarea infrastructurii verzi și îmbunătățirea transportului public urban (OSR 3);
* Creșterea mobilității și conectivității prin dezvoltarea unei infrastructuri de transport rutier modernă (OSR 4);
* Promovarea incluziunii prin asigurarea condițiilor optime în educație și sprijinirea infrastructurilor dedicate copiilor și tinerilor (OSR 5);
* **Dezvoltare integrată prin îmbunătățirea mediului urban și valorificarea patrimoniului cultural și turistic (OSR 6);**
* Dezvoltarea capacității administrative pentru implementarea POR la nivel regional (OSR 7).

**Cele 8 priorități din cadrul PR 2021-2027 sunt:**

Prioritatea 1 - Competitivitate prin inovare și întreprinderi dinamice;

Prioritatea 2 - Digitalizare în beneficiul cetățenilor și al firmelor;

Prioritatea 3 - Eficiență energetică și infrastructură verde;

Prioritatea 4 - Mobilitate urbană durabilă;

Prioritatea 5 - Accesibilitate și conectivitate la nivel regional;

Prioritatea 6 - Educație modernă și incluzivă;

**Prioritatea 7 - Dezvoltare teritorială sustenabilă;**

Prioritatea 8 - Asistență tehnică.

Instituțiile care formează sistemul de implementare a Programului Regional Sud-Vest Oltenia 2021-2027 sunt:

| **Structura/organismul** | **ROL** |
| --- | --- |
| **AM PR SV Oltenia** | -gestionarea și monitorizarea Programului;  -selectarea operațiunilor;  -atribuții delegate în procesul de evaluare, selecție, contractare, monitorizare, verificarea cheltuielilor; |
| **Comitetul de monitorizare al PR (CMPR)** | -decizional în procesul de implementare a Programului;  -monitorizarea implementării Programului; |
| **Autoritatea de Certificare și Plată (ACP) -** Ministerul Finanțelor Publice (MFP) | -stabilirea și transmiterea cererilor de plată către Comisia Europeană în vederea rambursării cheltuielilor către statul-membru. |
| **Autoritatea de Audit** din cadrul Curții Române de Conturi (AA) | -efectuează audituri ale bunei funcționări a sistemului de gestiune și control în cadrul Programului. |

Pentru implementarea PR Sud-Vest Oltenia 2021-2027, organismele anterior menționate cooperează pentru utilizarea eficientă a fondurilor alocate în cadrul Programului.

## 2.2 Obiectivul de politică, Prioritatea, Obiectivul specific

Apelul de proiecte nr. ***PR SV/ORAȘE/1/7/5.1/2023*** se încadrează în ***Obiectivul de politică 5 -*** *O Europă mai aproape de cetățeni prin promovarea dezvoltării sustenabile și integrate a tuturor tipuri de teritorii și a inițiativelor locale,* **Prioritatea 7 -** Dezvoltare teritorială sustenabilă și vizează **Obiectivul specific 5.1** - *Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității* ***în zonele urbane*** *(FEDR)*.

Mediul urban din regiunea Sud-Vest Oltenia concentrează aproximativ 50% din populația regiunii, în cele 40 de unități administrativ teritoriale (UAT), din care: 5 municipii reședință de județ, 6 municipii și 29 de orașe.

Orașele se confruntă cu nevoi și provocări complexe care influențează calitatea vieții, pornind de la conectivitate, mobilitate urbană, aglomerări în trafic, calitatea aerului și a mediului, spații publice degradate, insuficientă punere în valoare a patrimoniului cultural etc.

Transformările în dinamica urbană recentă impun nevoia dezvoltării infrastructurii urbane și adaptării acesteia la nevoile locuitorilor. Diversele dimensiuni ale vieții urbane - economică, socială, culturală și de mediu - sunt strâns legate între ele, iar succesul în materie de dezvoltare urbană poate fi atins numai prin intermediul unei **abordări integrate**.

PR Sud-Vest Oltenia 2021-2027 susține **dezvoltarea teritorială integrată** pentru a aborda într-un mod mai eficace provocările economice, sociale, climatice, demografice și de mediu care afectează zonele urbane, inclusiv zonele urbane funcționale, printr-o alocare dedicată.

**Sprijinirea dezvoltării integrate** în zonele urbane, inclusiv în ZUF/zona metropolitană este susținută de investiții rezultate din **strategii teritoriale**, construite pe potențialul endogen și care răspund provocărilor identificate în zona/teritoriul vizat.

Pentru intervențiile finanțate în cadrul acestui obiectiv specific se aplică **instrumentul Investiţii teritoriale în strategii urbane,** care constă înexistenţa Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) elaborată de autorităţile publice locale responsabile, conform prevederilor legale aplicabile și verificată, din punct de vedere al conformităţii administrative și a admisibilităţii de Autoritatea de Management.

Mecanismul de guvernanță al SDT/SIDU este structurat pe 3 niveluri:

* **nivelul operațional (sau executiv)** format din aparatul tehnic al primăriei care va avea rolul de a contribui la elaborarea SDT/SIDU, colectarea datelor pentru implementarea și monitorizarea SDT/SIDU;
* **nivelul strategic** format din persoane cu funcție de decizie din cadrul APL, ADI Zona Metropolitană, CJ, prefectura, mediul academic, mediul de afaceri, societate civilă sau alți parteneri cu rol în selectarea proiectelor pe baza unor criterii/grile și avizarea SDT/SIDU;
* **nivelul decizional** cu rol în aprobarea SDT/SIDU și a listei de proiecte. Acest rol va reveni Consiliului Local sau ADI, după caz.

Astfel, în cadrul acestui apel, **sunt eligibile doar proiectele integrate de dezvoltare teritorială aflate pe lista proiectelor selectate și prioritizate conform mecanismului de guvernanţă al strategiei teritoriale selectate, descris anterior**.

În ceea ce privește prioritizarea proiectelor de infrastructură de turism/cultură, solicitanţii de finanţare vor respecta următoarele cerințe: realizarea unei analize adecvate a cererii și evaluarea nevoilor; corelarea cu proiecte din zonele învecinate, evitând suprapunerea; estimarea impactului proiectului asupra stimulării activității turistice în regiune; asigurarea sustenabilității și durabilității (de mediu, socială și financiară), în conformitate cu prevederile referinţei 27 din Regulamentul (UE) nr. 1058/2021. Conform acestei referinţe, turismul durabil necesită un echilibru între durabilitatea economică, cea socială, cea culturală și cea a mediului. Abordarea privind sprijinirea turismului durabil ar trebui să fie conformă cu comunicarea Comisiei din 19 octombrie 2007 intitulată „Agenda pentru un turism european durabil și competitiv”. În special, aceasta ar trebui să țină seama de bunăstarea turiștilor, să respecte mediul natural și cultural și să asigure dezvoltarea socio-economică și competitivitatea destinațiilor și a întreprinderilor printr-o abordare de politică integrată și holistică. Solicitantul va detalia modul cum respectă aceste cerinţe în Planul de marketing (Modelul N la Ghidul solicitantului).

În vederea demonstrării sustenabilității proiectelor de infrastructură de turism/cultură/patrimoniu, beneficiarii vor prezenta **planuri de finanțare complementară**, pentru a spori dependența de sursele proprii de venituri și pentru a asigura sustenabilitatea financiară a unor astfel de proiecte. Aceste condiții vor constitui obiectul verificărilor AM pe durata implementării proiectului (a se vedea Anexa IV – Grila ETF) și ex-post (a se vedea prevederile contractului de finanţare).

Abordarea integrată va fi respectată la nivel de proiect și justificată de nevoile locale identificate în **strategia de dezvoltare teritorială relevantă**. Proiectul va conține un set coerent de acțiuni integrate care să ia în considerare dimensiunile fizice, de mediu, sociale și economice.

## 2.3 Reglementări europene și naționale, documente programatice

**A. Regulamente/reglementari europene:**

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027;
* Regulamentul (UE) nr. 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Regulamentul (UE) 2021/1059 al Parlamentului European și al Consiliului din 24 iunie 2021 privind dispoziții specifice pentru obiectivul Cooperare teritorială europeană (Interreg) sprijinit de Fondul european de dezvoltare regională și de instrumentele de finanțare externă;
* Regulamentului Consiliului (CE, EURATOM) nr. 2988/1995 privind protecția intereselor financiare ale Comunităților Europene, cu modificările și completările ulterioare;
* Regulamentului (UE, Euratom) nr. 1046/2018 al Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* European quality principles for EU-funded interventions with potential impact upon cultural heritage EUQS\_revised-2020\_EN\_ebook.pdf (icomos.org)” (drafted by ICOMOS under the Commission mandate of the European Year of Cultural Heritage 2018);
* Comunicarea Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01).

Menționăm că, pe parcursul realizării investiției, se va aplica orice alt act normativ european aplicabil în domeniul reglementat prin prezentul ghid.

**B. Legislație națională**

* Ordonanța de Urgență a Guvernului nr. 156 din 3 septembrie 2020 privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile, cu modificările și completările ulterioare;
* Ordonanța de Urgență a Guvernului nr. 122/2020, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* Ordonanța de Urgență a Guvernului nr. 88/2022, pentru modificarea şi completarea unor acte normative în vederea gestionării fondurilor europene nerambursabile destinate dezvoltării regionale;
* Legea nr. 315/2004, privind dezvoltarea regională în România;
* Ordonanța de Urgență a Guvernului nr. 66/2011, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Ordonanța de Urgență a Guvernului nr. 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Legea nr. 246 din 20 iulie 2022 privind zonele metropolitane, precum și pentru modificarea și completarea unor acte normative;
* Ordin nr. 1.466 din 17 mai 2010 pentru modificarea [Ordinului ministrului dezvoltării, lucrărilor publice şi locuinţelor nr. 1.549/2008](https://legislatie.just.ro/Public/DetaliiDocumentAfis/100164) privind aprobarea Normelor tehnice pentru elaborarea Registrului local al spaţiilor verzi;
* Legea nr. 24 din 15 ianuarie 2007 (\*\*republicată\*\*) privind reglementarea și administrarea spațiilor verzi din intravilanul localităților;
* Ordonanța de Urgență a Guvernului nr. 114 din 17 octombrie 2007 pentru modificarea şi completarea [Ordonanţei de urgenţă a Guvernului nr. 195/2005](https://legislatie.just.ro/Public/DetaliiDocumentAfis/67634) privind protecţia mediului;
* Ordonanța Guvernului nr. 26/2000 cu privire la asociații și fundații;
* Legea nr. 489/2006 privind libertatea religioasă și regimul general al cultelor, cu modificările și completările ulterioare.

Menționăm că, pe parcursul realizării investiției, se va aplica orice alt act normativ național aplicabil în domeniul reglementat prin prezentul ghid.

**C. Documente programatice**

* Acordul de parteneriat;
* Programul Regional Sud-Vest Oltenia 2021-2027;
* PDR SV Oltenia 2021-2027;
* Strategia națională pentru dezvoltarea durabilă a României 2030 (SNDDR 2030);
* Politica Urbană a României;
* Carta drepturilor fundamentale a Uniunii Europene („Carta”);
* Convenția ONU privind drepturile persoanelor cu dizabilităţi;
* Pilonul European al Drepturilor Sociale;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Strategia Uniunii Europene privind egalitatea de gen 2020-2025: O Uniune a egalității;
* Strategia națională privind drepturile persoanelor cu dizabilități 2021-2027;
* Strategia UE privind biodiversitatea pentru 2030;
* Inițiativa ,,New European Bauhaus”;
* Strategia UE pentru Regiunea Dunării (SUERD).

## 2.4 Acțiuni sprijinite în cadrul apelului de proiecte:

În cadrul Obiectivului de Politică 5, PR Sud-Vest Oltenia 2021-2027 va promova o abordare integrată pentru dezvoltarea urbană durabilă, care va asigura rezolvarea problemelor specifice devoltării urbane, prin acordarea de sprijin specific pentru anumite domenii-cheie: regenerarea urbană, cultură și patrimoniu, turism pentru creșterea competitivității, atractivității și îmbunătățirea calității vieții comunităților locale, având și un impact pozitiv asupra provocărilor de mediu și climatice. Provocările demografice și sociale sunt adresate indirect, creșterea atractivității orașelor și a calității vieții reprezentând un element important în atragerea și păstrarea forței de muncă a tinerilor, în scăderea migrației.

Fundamentarea necesității intervențiilor cu privire la dezvoltarea urbană durabilă, se va realiza la nivel de Strategie de dezvoltare teritorială/Strategie integrată de dezvoltare urbană 2021-2027, care trebuie să abordeze în mod integrat provocările economice, sociale și de mediu.

Intervențiile fundamentate prin SDT/SIDU 2021-2027 vor avea în vedere nevoile și provocările zonelor urbane în ansamblul lor, interdependența acțiunilor propuse (de ex. abordarea mai multor funcții în cadrul unui proiect integrat - economice, sociale, de mediu), rezultatele și beneficiile pe termen lung ale acestor acţiuni care să determine dezvoltarea ecosistemului urban în ansamblul său, precum și încurajarea spiritului civic și colaborarea între mediul public și cel privat.

În cadrul prezentului apel, PR SV Oltenia finanţează **proiecte integrate de dezvoltare teritorială**, care includ activități complementare din mai multe domenii (social, economic și de mediu). Pe lângă elementele de infrastructură de bază (regenerare fizică, construcție), proiectele pot să prevadă măsuri auxiliare suplimentare, ca parte a strategiei urbane integrate. AM PR SV Oltenia se va asigura că abordarea integrată va fi respectată la nivel de proiect și justificată de nevoile locale identificate în strategia teritorială relevantă și că proiectul va conține un set coerent de acțiuni integrate care să ia în considerare dimensiunile fizice, de mediu, sociale și economice.

În cadrul apelului de proiecte nr. *PR SV/ORAȘE/1/7/5.1/2023*, proiectele vor viza teritoriul administrativ al Orașelor, și, dacă este cazul, teritoriul celorlalte UAT din zona urbană funcţională aferentă acestor orase, definită conform Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) 2021-2027.

Pentru revitalizarea spațiilor urbane și pentru intervențiile de regenerare urbană, UAT municipiile reședinţă de judeţ, împreună cu celelelate părţi implicate, vor identifica în cadrul SIDU/SDT tipul de zonă care trebuie abordată, în funcție de nevoile de dezvoltare identificate la nivel local și de potențialului zonei, conform articolului 29 din RDC, cu consultarea și implicarea comunității locale în conformitate cu principiile abordării integrate a dezvoltării urbane. Proiectele trebuie să fie stabilite prin cartografierea și evaluarea nevoilor identificate în SIDU/SDT 2021-2027. Pe baza nevoilor identificate în strategie, măsurile de regenerare urbană vor acordă prioritate, de asemenea, și cartierelor și comunităților defavorizate dincolo de zonele centrale și istorice.

Prin acțiunile sprijinite în cadrul acestui Obiectiv specific, PR SV Oltenia 2021-2027 are în vedere crearea de sinergii cu alte programe și strategii europene la nivel interregional, transfrontalier și transnațional cum sunt programul transfrontalier România-Serbia, programul transfrontalier România-Bulgaria sau programul transnaţional Dunărea.

Prin acest apel se vor finanţa doar **proiecte integrate de dezvoltare teritorială**, conform definiţiei menţionate în descrierea indicatorului *RCO76 - Proiecte integrate de dezvoltare teritorială*.

**Acţiunile principale** ce pot fi sprijinite în mod independent sau în mod integrat, în cadrul proiectelor aferente acestui apel, constau în:

* + - * **Conservarea, protecția și valorificarea durabilă a patrimoniului cultural** (monumente istorice de categoria A, B și UNESCO);
* **Dezvoltarea infrastructurii de turism și a activelor turistice publice:** construcția, reabilitarea, modernizarea, extinderea și dotarea infrastructurii publice de turism și/sau de agrement;
* **Îmbunătățirea mediului urban prin regenerarea fizică a spațiilor publice urbane (creare/ amenajare/reabilitare/ extindere/ dotare) în spațiile destinate utilizării publice (parcuri, zone verzi de mici dimensiuni, piațete, scuaruri, piețe publice, pasaje,spatii publice, locuri de joacă pentru copii, spații pentru activități recreative);**
* **Investiții (reabilitare/modernizare/extindere și dotare) în clădiri destinate utilizării publice pentru activități culturale și recreative, socio-culturale**, cu scopul de a crea, îmbunătăți sau extinde serviciile publice de bază.

Acţiunile auxiliare, care nu se pot finanța în mod individual, ci doar în mod integrat cu acţiunile principale de mai sus, sunt:

* Investiții necesare pentru a asigura funcționalitatea proiectului integrat;
* Măsuri de sustenabilitate și de reziliență economică;
* Acordarea de sprijin financiar pentru îmbunătățirea capacității administrative;

Detalierea acestor acţiuni se regăsește în secţiunea 4.2.1, de mai jos.

**Notă:**

- Activităţile economice de tip comerţ, alimentaţia publică, cazarea etc. nu sunt eligibile în cadrul prezentului apel de proiecte, implicit nici amplasarea de construcţii/dotări în cadrul cărora se propune desfăşurarea acestor tipuri de activităţi.

- Nu sunt eligibile proiectele care intră sub incidenţa ajutorului de stat (a se vedea secţiunea 3.8 de mai jos).

## 2.5 Indicatori

### **2.5.1 Indicatori prestabiliți Programului**

|  |  |  |  |  |
| --- | --- | --- | --- | --- |
| ***Cod*** | ***Denumire indicator*** | ***Unitate de măsură*** | ***Definiţie*** | ***Sursa datelor*** |
| RCO74 | Populaţia vizată de proiecte derulate în cadrul strategiilor de dezvoltare teritorială integrată | persoane | Numărul de persoane vizate de proiectele susținute în cadrul strategiilor de dezvoltare teritorială integrată. Dubla numărare a populațieiacoperite de mai multe proiecte pentru aceeași strategie în cadrul aceluiași obiectiv specific trebuie să fie eliminată. | SV Oltenia 2021-2027. |
| RCO75[[1]](#footnote-1) | Strategii de dezvoltare teritorială integrată | contribuţii la strategii | Numărul de contribuții la strategiile de dezvoltare teritorială integrată raportate pentru fiecare obiectiv specific care contribuie din fonduri în conformitate cu articolul 28 literele (a) și (c) din RDC.  Prin urmare, valorile indicatorilor măsoară, la nivelul obiectivului specific, numărul distinct de contribuții financiare la strategiile teritoriale. | Informaţiile se colectează prin sistemul de monitorizare al autorității de management după finalizarea rezultatelor proiectelor sprijinite în |

|  |  |  |  |  |
| --- | --- | --- | --- | --- |
|  |  |  | O strategie sprijinită prin mai multe proiecte în cadrul aceluiași obiectiv specific trebuie luată în considerare o singură dată. | cadrul strategiei teritoriale. |
| RCO76 | Proiecte integrate de dezvoltare teritorială | proiecte | Numărul de proiecte integrate susținute în cadrul dezvoltării teritoriale integrate care sunt integrate în sine în conformitate cu articolul 28 din RDC.  Un proiect este considerat integrat în sine dacă îndeplinește cel puțin una dintre următoarele condiții:  a) proiectul implică diferite sectoare (cum ar fi sectoarele sociale, economice și de mediu) proiectul integrează mai multe tipuri de părți interesate (autorități publice, actori privați, ONG-uri). ),  b) proiectul implică diferite teritorii administrative (ex: municipalități) și  c) proiectul implică mai multe tipuri de părți interesate (autorități publice, actori privați, ONG-uri). |  |
| RCO77 | Număr de situri culturale și turistice care beneficiază de sprijin | situri culturale și turistice | Numărul de situri culturale și turistice sprijinite de fonduri. | Sistem de monitorizare AM |
| RCO 114 | Spații deschise create sau reabilitate în zonele urbane | metri pătrați | Suprafața zonelor în aer liber renovate / nou dezvoltate accesibile publicului. Indicatorul nu include intervențiile acoperite de alți indicatori comuni (cum ar fi drumurile, terenurile reabilitate etc.). Întreținerea și reparațiile sunt excluse. | Sistem de monitorizare AM |

### **2.5.2 Indicatori suplimentari specifici apelului de proiecte**

|  |  |  |
| --- | --- | --- |
| **Nr. crt.** | **Indicator specific** | **Unitate de măsură** |
| **1** | Tramvaie | **număr** |
| **2** | Autobuze ,,zero emisii”  În cadrul indicatorului se vor raporta inclusiv microbuzele  ,,zero emisii” | **număr** |
| **3** | Stații de încărcare pentru vehicule electrice | **număr** |
| **4** | Stații publice transport public supuse intervențiilor | **număr** |
| **5** | Piste pentru biciclete în scop turistic/de agrement | **kilometri** |

## 2.6 Rezultate așteptate

* **Indicatorii de rezultat**

|  |  |  |  |  |
| --- | --- | --- | --- | --- |
| ***Cod*** | ***Denumire indicator*** | ***Unitate de măsură*** | ***Definiţie*** | ***Sursa datelor*** |
| RCR 77 | *Număr de vizitatori ai siturilor culturale și turistice care beneficiază de sprijin* | vizitatori/an | *Numărul estimat de vizitatori anuali ai siturilor culturale și de turism sprijinite. Estimarea numărului de vizitatori ar trebui efectuată ex post timp de un an după finalizarea intervenției. Valoarea de bază a indicatorului se referă la numărul anual estimat de vizitatori ai siturilor sprijinite pentru anul înainte de începerea intervenției și este zero pentru noile situri culturale și turistice.*  *Indicatorul nu acoperă siturile naturale pentru care nu este posibilă o estimare exactă a numărului de vizitatori.* | La finalizarea rezultatelor proiectelor sprijinite din PR SV Oltenia 2021-2027. |
| PSR 03 | *Populație care are acces la proiectele de dezvoltare urbană* | persoane | *Numărul de persoane care au acces la proiecte sprijinite în cadrul strategiilor de dezvoltare teritorială integrată.* | La finalizarea rezultatelor proiectelor sprijinite din PR SV Oltenia 2021-2027. |

**NOTĂ:**

Indicatorii de realizare comuni și specifici programului vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în

conformitate cu prevederile OUG nr. 66/2011, cu modificările şi completările ulterioare si în baza propriilor proceduri și a prevederilor contractuale.

În cererea de finanţare se vor prelua indicatorii de realizare comuni și specifici de program (din sistemul informatic MySMIS, Secțiunea *Indicatori prestabiliți*).

**ATENȚIE!**

*În cadrul cererii de finanțare nu se vor identifica și cuantifica alți indicatori în afara celor menționați în cadrul secțiunilor 2.5 și 2.6.*

# 3. INFORMAȚII DESPRE APELUL DE PROIECTE

## 3.1 Tipul de apel de proiecte: necompetitiv, cu termen limită.

Prin prezentul Ghid al solicitantului se lansează apelul de proiecte necompetitiv cu depunere la termen, cu numărul *PR SV/ORAȘE/1/7/5.1/2023*.

**Cererile de finanțare pot fi depuse doar în perioada menționată în cadrul secțiunii 3.2 a prezentului ghid.**

În cadrul acestui apel care  contribuie la dezvoltarea urbană integrată, muncipiile reședinţă de judeţ  vor beneficia de sume pre-alocate, în conformitate cu prevederile OUG nr. 156/2020.

Pentru municipiile reședinţă de judeţ, evaluarea, selecția şi contractarea proiectelor depuse în cadrul apelului **PR SV/ORAȘE/1/7/5.1/2023** se va realiza în ordinea depunerii proiectelor, raportat la pre-alocarea financiară aferentă fiecărui municipiu reședință de județ, în conformitate cu etapele prevăzute în Capitolul 6 al prezentului ghid, respectiv cu condiția declarării proiectelor conforme și eligibile, a obținerii punctajului minim de 50 puncte, care reprezintă pragul de calitate stabilit în etapa de evaluare tehnică și financiară și, după caz, a declarării conformităţii Proiectului tehnic.

Prevederile din această secţiune se vor interpreta sistematic cu cele din celelalte secţiuni (de ex. cu cele din secţiunea 3.6).

Astfel, proiectele ce parcurg etapele de evaluare și selecţie, fiind declarate conforme și eligibile, în conformitate cu prevederile Capitolului 6 al prezentului ghid, vor putea fi contractate în ordinea depunerii cererilor de finanțare, conform principiului ”primul depus, primul evaluat”, până la epuizarea prealocărilor Orașelor/alocării aferente acestui apel, cu posibilitatea de supracontractare, respectând încadrarea în creditele de angajament aprobate anual cu această destinaţie prin legile bugetare anuale (a se vedea prevederile art. 15, alin. 1, lit. b) din OUG nr. 133/2021).

AM PR SV va publica periodic pe pagina de internet [www.adroltenia.ro](http://www.adroltenia.ro) situația proiectelor depuse și gradul de acoperire a alocării financiare aferente apelului de proiecte *PR SV/ORAȘE/1/7/5.1/2023*.

## 3.2 Perioada de depunere a proiectelor

### **3.2.1 Data și ora lansării apelului de proiecte: ...............**

### **3.2.2 Data și ora de începere a depunerii de proiecte: ..........**

**3.2.3 Data și ora închiderii apelului de proiecte: ..............** sau când se atinge procentul de 300% din alocare.

Termenul prevăzut la punctul 3.2.3 poate fi extins în cazuri justificate de către AM PR SV Oltenia, cu informarea corespunzătoare a potenţialilor solicitanţi de finanţare.

Proiectele respinse/retrase în cadrul etapelor de verificare și selecţie, pot fi redepuse după corectarea aspectelor care au condus la respingere/retragere, cu condiția respectării termenului limită de depunere a cererilor de finanțare. Toate proiectele redepuse sunt considerate, din punct de vedere procedural, cereri de finanțare nou depuse.

## 

## 3.3 Modalitatea de depunere a proiectelor

În cadrul prezentului apel de proiecte, cererile de finanțare se vor depune prin aplicația electronică MySMIS, disponibilă la adresa web <http://www.fonduri-ue.ro/mysmis>, doar în intervalul menționat la secțiunea 3.2 a prezentului ghid.

Data depunerii cererii de finanțare este considerată data transmiterii aplicației prin sistemul electronic MySMIS.

Cererile de finanțare depuse prin sistemul electronic MySMIS, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul.

Declaraţiile reprezentantului legal al solicitantului şi certificarea aplicaţiei pot fi semnate electronic de către reprezentantul legal al solicitantului.

În cazul proiectelor implementate în parteneriat, declaraţiile reprezentanţilor legali ai partenerilor vor fi semnate electronic de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta, dacă este cazul.

Documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/liderului de parteneriat/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Declaraţiile date în nume personal, inclusiv secţiunea/anexa ,,Certificarea aplicaţiei” vor fi asumate obligatoriu prin semnătură electronică extinsă de către reprezentantul legal al solicitantului/

reprezentantul legal al partenerului, după caz. Persoana împuternicită nu poate semna declarațiile în nume propriu ale reprezentantului legal, aceasta având doar rolul de a le încărca în sistemul electronic MySMIS.

## 3.4 Valoarea minimă și maximă eligibilă a unui proiect

**Valoarea totală eligibilă** a cererii de finanțare se încadrează în următoarele limite minime și maxime:

**3.4.1 Valoarea minimă eligibilă:** **1.000.000 euro**

**3.4.2 Valoarea maximă eligibilă: 5.000.000 euro**

*În cazul în care valoarea eligibilă a proiectului depășește valorile maxime eligibile mai sus precizate, solicitantul poate include diferența în categoria cheltuielilor neeligibile.*

*Valoarea neeligibilă a proiectului reprezintă valoarea cheltuielilor cuprinse în proiect și considerate neeligibile la dată încheierii contractului de finanțare. Valoarea cheltuielilor efectuate de beneficiar după perioada de implementare a proiectului nu mărește valoarea neeligibilă a proiectului.*

*Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului solicitantului. Acest curs va fi utilizat până la semnarea contractului de finanţare.*

**NOTĂ:** Criteriul cu privire la valoarea minimă a investiției nu se menține pe perioada de implementare și durabilitate a investiției.

## 3.5 Cuantumul cofinanțării acordate

În cadrul apelului de proiecte *PR SV/ORAȘE/1/7/5.1/2023*, pentru întocmirea bugetului cererii de finanțare, se vor lua în calcul următoarele rate de cofinanțare:

* maximum 85% din valoarea cheltuielilor eligibile reprezintă rata de cofinanțare acordată prin Fondul European de Dezvoltare Regională (FEDR);

și

* maximum 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS) și minimum 2% din valoarea cheltuielilor eligibile reprezintă contribuția solicitantului – **autorități și instituții publice locale**, unități de cult, ONG-uri, respectiv
* minimum 15% din valoarea cheltuielilor eligibile ale proiectului reprezintă contribuția solicitantului - **autorități publice centrale.**

În cazul proiectelor depuse în parteneriat, ratele de cofinanțare mai sus-menționate se aplică fiecărui membru al parteneriatului pentru cheltuielile eligibile aferente acestuia, modalitatea de participare a partenerilor la asigurarea cheltuielilor eligibile și neeligibile ale proiectului fiind stabilită în Acordul de parteneriat.

În cazul unui parteneriat între una sau mai multe autorității publice centrale și una sau mai multe autorități publice locale, cota de contribuţie proprie la valoarea totală eligibilă la nivelul proiectului va fi stabilită ca urmare a aplicării diferențiate a cotelor de contribuții aferente fiecărei categorii de membri din cadrul parteneriatului astfel:

* 15% în cazul autorităților publice centrale;
* 2% în cazul autorităților și instituțiilor publice locale, unităților de cult, ONG-urilor.

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

În cazul proiectelor generatoare de profit, solicitantul sau, în cazul parteneriatului, liderul de parteneriat/partenerii, după caz, îşi vor ajusta cota de contribuţie ţinând cont de valoarea profitului estimat - a se vedea secţiunea 3.8 din prezentul ghid.

## 3.6 Alocarea financiară a apelului de proiecte

Alocarea financiară orientativă pentru **Prioritatea 7 - Dezvoltare teritorială sustenabilă, apelul ,,Sprijin pentru dezvoltarea urbană integrată”,** cu nr. *PR SV/ORAȘE/1/7/5.1/2023,* dedicatOrașeloreste de **44.684.129 euro** (din care FEDR 37.981.510 euro).

Pentru informarea corectă a potențialilor solicitanți, AM PR SV Oltenia va publica periodic situația proiectelor depuse și gradul de acoperire a alocării financiare disponibile.

Există posibilitatea supracontractării în conformitate cu prevederile art. 15, alin. 1, lit. b) din OUG nr. 133/2021, în funcție de disponibilitatea fondurilor.

Astfel, proiectele ce parcurg etapele de evaluare și selecţie, fiind declarate conforme și eligibile și obținând punctajul minim de 50 puncte în etapa de evaluare tehnică și financiară, în conformitate cu etapele și prevederile din Capitolul 6 al prezentului ghid, vor putea fi contractate în ordinea depunerii cererilor de finanțare, conform principiului ”primul depus, primul evaluat”, în limita alocării financiare corespunzătoare apelului de proiecte, după caz, cu încadrarea în creditele de angajament aprobate anual cu această destinaţie prin legile bugetare anuale (a se vedea prevederile art. 15, alin. 1, lit. b) din OUG nr. 133/2021).

## 3.7. Solicitanți eligibili

Solicitanţii eligibili pot fi reprezentaţi de :

* **Unitatea administrativ-teritorială orașul**, definită conform prevederilor OUG nr. 57/2019 privind Codul administrativ, cu modificările şi completările ulterioare și ale Legii nr. 2 din 16 februarie 1968 privind organizarea administrativă a teritoriului României (art. 4 (5));
* **Unitatea administrativ-teritorială orașul/comuna**, definită conform prevederilor OUG nr. 57/2019 privind Codul administrativ, cu modificările şi completările ulterioare, **situată în zona urbană funcțională a orașului**, definită în cadrul SDT/SIDU 2021-2027;

În conformitate cu prevederile art. 3(3) din OUG nr. 156 din 3 septembrie 2020, cu modificările și completările ulterioare, pentru a fi considerate eligibile ca solicitanţi, comunele din cadrul ZUF, limitrofe orasului trebuie să înregistreze pe o perioadă de trei ani înainte de depunerea proiectelor la finanţare din fonduri externe nerambursabile o creştere continuă a numărului de locuitori.

* **Unitatea administrativ-teritorială judeţul**, definită conform OUG nr. 57/2019 privind Codul administrativ, cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată;
* **Autorităţi ale administraţiei publice centrale**;
* **Unități de cult, organizate cu personalitate juridică**, aflate în evidența Secretariatului de Stat pentru Culte în conformitatea cu Legea nr. 489/2006 privind libertatea religioasă și regimul general al cultelor, cu modificările și completările ulterioare, având calitatea de cult recunoscut de stat;
* **Organizaţii non-guvernamentale** (Persoane juridice de drept privat fără scop patrimonial), respectiv asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii cu modificările şi completările ulterioare, inclusiv filiale ale asociaţiilor şi fundaţiilor internaţionale recunoscute în conformitate cu legislaţia în vigoare în România.

În vederea respectării definiţiei *proiectelor integrate de dezvoltare teritorială* (a se vedea indicatorul RCO76), în situația în care solicitantul depune cererea de finanțare în mod individual și nu în parteneriat, conform celor de mai jos, proiectul depus trebuie să **implice în mod obligatoriu diferite sectoare** (cum ar fi sectoarele sociale, economice și de mediu) - a se vedea și secţiunea *4.2.1.1 Încadrarea proiectului şi a activităților sale în acțiunile specifice sprijinite în cadrul Obiectivului Specific* din prezentul ghid.

De asemenea, în linie cu definiţia *proiectelor integrate de dezvoltare teritorială*, solicitantul eligibil poate fi reprezentat de **parteneriate dintre entităţile de mai sus**, respectiv de:

* **Parteneriate dintre mai multe unităţi administrativ-teritoriale**, în situaţia în care **proiectul implică diferite teritorii administrative**, respectiv dintre:
  + **Unitatea administrativ-teritorială orașul**, definită conform prevederilor OUG nr. 57/2019 privind Codul administrativ, cu modificările şi completările ulterioare și ale Legii nr. 2 din 16 februarie 1968 privind organizarea administrativă a teritoriului României (art. 4 (5));

și

* + **Unitatea/unităţile administrativ-teritorială/e orașul/comuna**, definite conform prevederilor OUG nr. 57/2019 privind Codul administrativ, cu modificările şi completările ulterioare, **situate în zona urbană funcțională a orașului** (liderul de parteneriat).

La acești membri ai parteneriatului se pot adăuga ca parteneri și celelalte entităţi eligibile.

* **Parteneriate dintre UAT Orasul și alte categorii de entităţi/părţi interesate**, respectiv dintre:
* **Unitatea administrativ-teritorială orașul**, definită conform prevederilor OUG nr. 57/2019 privind Codul administrativ, cu modificările şi completările ulterioare și ale

Legii nr. 2 din 16 februarie 1968 privind organizarea administrativă a teritoriului României (art. 4 (5));

și

* **Unități de cult, organizate cu personalitate juridică**, aflate în evidența Secretariatului de Stat pentru Culte în conformitatea cu Legea nr. 489/2006 privind libertatea religioasă și regimul general al cultelor, cu modificările și completările ulterioare, având calitatea de cult recunoscut de stat;

și/sau

* **Organizaţii non-guvernamentale** (Persoane juridice de drept privat fără scop patrimonial), respectiv asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii cu modificările şi completările ulterioare, inclusiv filiale ale asociaţiilor şi fundaţiilor internaţionale recunoscute în conformitate cu legislaţia în vigoare în România;

La acești membri ai parteneriatului se pot adăuga ca parteneri și celelalte entităţi eligibile.

**Din cadrul parteneriatelor** menţionate mai sus, respectiv cele pentru proiecte ce implică diferite teritorii administrative și cele formate din diferite categorii de entităţi/părţi interesate, **pot face parte inclusiv următoarele entităţi:**

* + **Unitatea administrativ-teritorială judeţul din care orașul face parte**, definită conform OUG nr. 57/2019 privind Codul administrativ, cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată
  + **Autorităţi ale administraţiei publice centrale**.
* **Parteneriate formate din entităţile eligibile de mai sus, dar care nu sunt realizate pentru proiecte ce implică diferite teritorii administrative sau care nu sunt formate din diferite categorii de entităţi/părţi interesate**

În vederea respectării definiţiei **proiectelor integrate de dezvoltare teritorială**, proiectul depus de către un parteneriat care nu este realizat pentru proiecte ce implică diferite teritorii administrative sau care nu este format din diferite categorii de entităţi/părţi interesate, trebuie să implice în mod obligatoriu diferite sectoare (cum ar fi sectoarele sociale, economice și de mediu) - a se vedea secţiunea 4.2.1.1 *Încadrarea proiectului şi a activităților sale în acțiunile specifice sprijinite în cadrul Obiectivului Specific* din prezentul ghid.

**Atenţie!** În cadrul apelului de proiecte nr. PR *SV/ORAȘE/1/7/5.1/2023*, proiectele vor viza teritoriul administrativ al orașelor și, dacă este cazul, teritoriul celorlalte UAT din zona urbană funcţională aferentă acestor municipii, definită conform Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) 2021-2027.

Prezenta secţiune este completată prin secţiunea 4.1, punctul 1.

## 3.8 Aplicarea regulilor privind ajutorul de stat (unde este cazul)

Conform art. 107 alin. (1) din Tratatul privind funcționarea Uniunii Europene (TFUE), sunt incompatibile cu piața internă ajutoarele acordate de state sau prin intermediul resurselor de stat,

sub orice formă, care denaturează sau amenință să denatureze concurența prin favorizarea anumitor întreprinderi sau a producerii anumitor bunuri, în măsura în care acestea afectează schimburile comerciale dintre statele membre.

Ajutorul de stat reprezintă orice măsură de sprijin care îndeplinește cumulativ următoarele condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților admnistrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene.

Finanțarea unei infrastructuri care **nu este destinată exploatării comerciale** este de principiu exclusă de la aplicarea normelor privind ajutoarele de stat. Acestea vizează infrastructuri utilizate pentru activități pe care statul le desfășoară în mod normal în exercitarea prerogativelor sale de autoritate publică sau care nu sunt utilizate pentru oferirea de bunuri sau de servicii pe o piață (de exemplu, infrastructura pusă la dispoziție pentru uz public gratuit). Astfel de activități nu au caracter economic și, prin urmare, nu intră în domeniul de aplicare al normelor privind ajutoarele de stat. Astfel, pentru activităţile de construire/modernizare/ restaurare/revitalizare etc a investiţiilor ce fac obiectul prezentului apel și care **nu sunt destinate exploatării comerciale**, fiind accesibile publicului în mod gratuit, de principiu nu sunt incidente prevederile ajutorului de stat. Aceste investiţii au un scop pur social și cultural, având un caracter non-economic.

În același sens, faptul că vizitatorilor de infrastructuri culturale/turistice/de recreere deschise publicului larg li se poate cere să plătească o contribuție monetară care acoperă doar o mică fracțiune din costurile reale, nu modifică natura non-economică a activității culturale/turistice/de recreere desfășurate în infrastructura costruită/modernizată/restaurată/reviralizată, după caz, deoarece nu poate fi considerată o remunerație autentică pentru serviciul furnizat (a se vedea paragraful nr. 34 din *Comunicare a Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01)[[2]](#footnote-2)*, secţiunea *2.6 Cultură și conservarea patrimoniului, inclusiv conservarea naturii*). În ceea ce privește activitățile de marketing și de promovare turistică, acestea se desfășoară în cadrul funcției de informare a publicului general și nu reprezintă o activitate economică. De asemenea, activitățile privind marcarea și semnalizarea unor rute/trasee turistice nu se califică ca fiind de natură economică.

În cazul în care o infrastructură este utilizată atât pentru **activități neeconomice, cât și economice**, activitățile **economice** trebuie să fie **auxiliare,** respectiv trebuie să rămână limitate ca sferă, în ceea ce privește capacitatea infrastructurii.  În acest sens, **utilizarea infrastructurii în scopuri economice poate fi considerată auxiliară** atunci când capacitatea alocată în fiecare an activității respective nu depășește 20 % din capacitatea anuală totală a infrastructurii (a se vedea paragraful nr. 207 și nota de subsol 305 din *Comunicare a Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01)*, secţiunea *7.2.1 Activitate economică versus activitate neeconomică*). Dacă activitățile nu rămân auxiliare, și activitățile economice secundare pot face obiectul normelor privind ajutoarele de stat.

În cazul investițiilor ce vor fi utilizate **pentru activități economice (furnizarea de bunuri și servicii pe o piață),** finanțarea acestora este susceptibilă a constitui ajutor de stat, indiferent de statutul entităţii și de existenţa unui scop lucrativ. De asemenea, simplul fapt că o entitate nu urmărește obținerea de profit nu înseamnă în mod automat că operațiunile sale nu sunt de natură economică.

După cum s-a menționat anterior, legislația de ajutor de stat se aplică doar acelor măsuri care îndeplinesc cumulativ criteriile prevăzute la art. 107 alin. (1) din Tratatul privind funcționarea Uniunii Europene și anume: este acordată de stat sau prin intermediul resurselor de stat, favorizează anumite întreprinderi, denaturează sau amenință să denatureze concurență și afectează schimburile comerciale cu alte state membre. Pentru a nu intra sub incidența regulilor de ajutor de stat, **este necesar ca cel puțin una dintre condițiile menționate mai sus să nu fie îndeplinită.** Astfel, pentru simplificarea analizei, sprijinul public pentru întreprinderi constituie ajutor de stat în temeiul articolului 107 alineatul (1) din tratat **doar în măsura în care acesta „afectează schimburile comerciale dintre statele membre”.** În această privință, nu este necesar să se stabilească faptul că ajutorul are un efect real asupra schimburilor comerciale dintre statele membre, ci doar **dacă ajutorul este susceptibil să afecteze aceste schimburi comerciale** (a se analiza secţiunea **6*.3. Efectul asupra schimburilor comerciale*** din *Comunicare a Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01)*).

Având în vedere jurisprudența Comisiei Europene, în anumite cazuri, **efectul local** al măsurii de finanțare a unei investiții poate conduce la infirmarea ultimei condiții referitoare la caracterul de ajutor de stat. Spre exemplu, activități de tipul celor de mai jos au au fost considerate că au avut un **impact pur local** și în consecință că nu au afectat schimburile comerciale dintre Statele Membre:

* Infrastructurile sportive și recreative care deservesc în principal un **public local** și care **nu sunt susceptibile să atragă clienți sau investiții din alte state membre;**
* Muzeele sau alte infrastructuri culturale **puțin susceptibile să atragă vizitatori transfrontalieri;**
* Evenimentele culturale și entitățile care desfășoară activități economice care, totuși, **nu sunt susceptibile să atragă utilizatori sau vizitatori de la oferte similare din alte state membre**. Comisia consideră că numai finanțările acordate instituțiilor și evenimentelor culturale de mari dimensiuni și de renume dintr-un stat membru, care sunt promovate pe scară largă în afara regiunii lor de origine, au potențialul de a afecta schimburile comerciale dintre statele membre;
* Finanțarea anumitor instalații în scopuri sportive/turistice în regiuni care **dispun de puține instalații și care au o capacitate turistică limitată.** Comisia a clarificat faptul că, în mod normal, următorii factori sunt luați în considerare pentru a face o distincție între **instalațiile care sprijină o activitate de natură să atragă utilizatori din afara locului și care sunt în general considerate a avea un efect asupra schimburilor comerciale** și **instalațiile din regiuni care dispun de puține instalații și care au o capacitate turistică limitată, în cazul cărora sprijinul public nu poate avea un efect asupra schimburilor comerciale dintre statele membre**:

(a) **amplasarea instalației** (de exemplu, în orașe sau sate de legătură); (b) **programul de funcționare**; (c) **utilizatorii predominant locali** (proporția numărului de bilete valabile pentru o zi în raport cu numărul de bilete valabile pentru o săptămână); (d) **numărul total și capacitatea instalațiilor în raport cu numărul de utilizatori rezidenți;**

(e) **alte facilități turistice din zonă** (a se vedea secţiunea **6*.3. Efectul asupra schimburilor comerciale*** din *Comunicarea 2016/C 262/01).*

În acest context, finanțarea infrastructurii constând în centre recreative, infrastructură de patrimoniu, infrastructură turistică/de agrement etc, care pot implica activitate economică, pot să nu constituie ajutor de stat în situația în care acestea au un **impact pur local** și în consecință nu au niciun efect asupra schimburilor comerciale dintre statele membre, cum sunt următoarele situații:

* Infrastructura finanțată deservește în principal un public local/beneficiari finali locali (o zona limitată de pe teritoriul României);
* Ajutorul acordat nu vizează și nici nu are potențialul de a atrage clienți din alte state membre ale Uniunii Europene;
* Nu se poate prevedea că măsura ar avea un efect mai mult decât marginal asupra condițiilor de investiții transfrontaliere.

În cazul investițiilor care au o destinație economică, solicitantul trebuie să realizeze o analiză dacă impactul realizării acestora se circumscrie unui areal local, nefiind susceptibile să atragă utilizatori sau vizitatori de la destinații similare din alte state membre și să împiedice realizarea unor investiții similare. În acest sens, analiza poate furniza dovezi care să ateste că finanțarea proiectului nu produce efecte asupra schimburilor comerciale dintre statele membre, că investiția nu va atrage în zonă clienți nerezidenți în România, identificându-se date care să indice doar o utilizare limitată a infrastructurii de către utilizatori din afara statului membru și că investițiile transfrontaliere pe piața care face obiectul analizei sunt minime sau că este improbabil că acestea să fie afectate în mod negativ.

Doar în situația îndeplinirii acestor condiții, menţionate mai sus, se poate considera[[3]](#footnote-3) că nu sunt îndeplinite condițiile pentru a considera măsură de finanțare drept ajutor de stat, în sensul prevederilor art. 107 alin. 1 al TFUE.

Având în vedere cele de mai sus, solicitantul trebuie să stabilească dacă infrastructura finanţată implică o activitate economică sau non-economică sau ambele categorii de activităţi. În cazul în care implică activitate economică, solicitantul trebuie să facă o analiză dacă aceasta este auxiliară sau dacă impactul realizării investiţiilor propuse se circumscrie unui areal local, conform celor de mai sus, în caz contrar proiectul este considerat neeligibil prin prezentul apel de proiecte. Această analiză se va realiza în cadrul Planului de marketing (Modelul N la ghidul solicitantului), pentru proiectele care se încadrează în următoarele categorii principale: *Categoria A: Conservarea, protecția și valorificarea durabilă a patrimoniului cultural,* *Categoria B: Investiții (reabilitare/modernizare/extindere și dotare) în clădiri destinate utilizării publice pentru activități culturale și recreative, socioculturale* și *D.* *Dezvoltarea infrastructurii de turism și a activelor turistice publice.*

De asemenea, solicitantul va declara faptul că activitățile proiectului nu intră sub incidenţa regulilor de ajutor de stat în *Declaraţia Unica (Modelul A* la prezentul ghid).

Pentru investițiile ce vor fi operate de către terțe părți după finalizare, transmiterea către aceştia a dreptului de exploatare a infrastructurii/bunurilor construite/extinse/ finalizate/modernizate/ reabilitate/restaurate prin proiect pe perioada de durabilitate a contractului de finanţare, pentru îndeplinirea activităților corespunzătoare obiectivelor proiectelor, se face prin procedură

competitivă, transparentă și nediscriminatorie, în condiţiile legii, precum şi ale prevederilor art. 107 din Tratatul privind Funcționarea Uniunii Europene (TFUE).

Astfel, se consideră că **agentul economic care operează infrastructura ce face obiectul proiectului** nu va beneficia de un avantaj economic mai ales dacă acesta plăteşte autorităţii publice o redevenţă care să acopere cel puţin amortizarea investiţiei, ţinând seama de faptul că avantajul apare atunci când suma plătită pentru dreptul de a exploata infrastructura este mai mică decât cea pe care ar plăti-o pentru dreptul de a exploata o infrastructură comparabilă în condiții normale de piață.

Infrastructura construită/reabilitată/extinsă/modernizată/restaurată prin proiecte va fi deschisă tuturor potențialilor utilizatori, în mod nediscriminatoriu și nu vor fi favorizați anumiți utilizatori, ci va fi construită în folosul întregii societăţi, nefiind înregistrată prezența ajutorului de stat **pentru utilizatorii infrastructurii.**

**Proiecte care generează profit**

Conform PR, în cazul în care infrastructura turistică renovată sau spațiile urbane vor genera unele venituri pentru furnizarea de servicii publice, acestea vor fi utilizate pentru a acoperi costurile de operare.

În cazul proiectelor proiectelor generatoare de profit, în conformitate cu principiul non-profitului menționat la art. 192 din Regulamentul financiar (UE) nr. 1046/2018, cu modificările și completările ulterioare, asistența financiară nerambursabilă acordată în cadrul prezentului apel nu are scopul sau efectul de a produce profit în contextul investițiilor finanțate.

Profitul în sensul prezentului ghid este definit ca un surplus, calculat la plata soldului, de încasări față de costurile eligibile ale investiției finanțate, în cazul în care încasările se limitează la grantul Uniunii și la veniturile generate de respectiva investiție. Profitul generat va fi dedus din finanțarea nerambursabilă solicitată în baza analizei financiare. Astfel solicitanții vor completa *Model K - Bugetul proiectului și sursele de finanţare* la prezentul ghid, care include modelul de calcul al profitului. În situaţia unui proiect generator de profit, solicitantul va întocmi bugetul ţinând cont de aceste venituri ce constituie profit.

Astfel, în cazul în care proiectul propus generează de profit, în conformitate cu analiza financiară efectuată, pentru asigurarea principiul non-profitului menționat la art. 192 din Regulamentul financiar al UE nr. 1046/2018, cu modificările și completările ulterioare, asistența financiară nerambursabilă solicitată în cadrul proiectului este diminuată corespunzător.

Pentru acțiunile implementate de organizațiile non-profit, profitul generat de acestea nu va fi dedus cu mențiunea că acestea se angajează prin declarația Unica (Modelul A la ghidul solicitantului) să fie reinvestit cu aceeași destinație pe întreaga perioadă de valabilitate a contractului de finanțare.

## 3.9 Teme orizontale

Respectarea prevederilor legale în vigoare referitoare la temele orizontale prevăzute la art. 9, alin (1,2,3,4) din Regulamentul (UE) 2021/1060 cu privire la respectarea drepturilor fundamentale, la

egalitatea de șanse, la incluziune și nediscriminare, la integrarea principiilor dezvoltării durabile, constituie condiții de eligibilitate a proiectelor în cadrul ghidurilor solicitantului.

Pentru a se asigura ca intervențiile finanțate respectă dispozițiile Cartei drepturilor fundamentale, a fost elaborat ghidul ”*Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile”* ([*https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf*](https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf))

Egalitatea de șanse și de tratament are la bază participarea deplină și efectivă a fiecărei persoane la viața economică și socială, fără deosebire pe criterii de sex, origine rasială sau etnică, religie, dizabilități, vârstă sau orientare sexuală. Pe parcursul implementării proiectelor, AM se va asigura în legătură cu îndeplinirea acestor obiective la nivelul intervențiilor finanțate cu privire la egalitatea de șanse, la incluziune și nediscriminare prin interzicerea oricăror acțiuni care au potențialul de discriminare si care contribuie, sub orice formă, la segregare sau excluziune. Pentru a promova egalitatea de șanse și tratament se va acorda atenție accesibilității pentru toți cetățenii la serviciile, spațiile și infrastructura care sunt furnizate sau deschise publicului.

Intervențiile sprijinite prin fonduri vor ține cont de principiile și domeniile prioritare promovate prin *Strategia națională privind drepturile persoanelor cu dizabilități 2021-2027 ([http://anpd.gov.ro/strategia2022-2027/#/](http://anpd.gov.ro/strategia2022-2027/" \l "/))*. Se va urmări ca rezultatele proiectelor să permită persoanelor cu dizabilități accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. Respectivele acțiuni pot include măsuri de îmbunătățire a accesibilității pentru persoanele cu handicap, inclusiv prin intermediul tehnologiilor informației și comunicațiilor, și de promovare a tranziției de la îngrijirea instituționalizată sau de tip rezidențial la îngrijirea în familie și în comunitate.

Acțiunile finanțate vor ține cont de principiile dezvoltării durabile, al obiectivelor de conservare, protecție și îmbunătățire a calității mediului, în conformitate cu articolul 11 și cu articolul 191 alineatul (1) din TFUE.

Fiecare proiect posibil a fi finanțat prin Ghidul „Sprijin pentru d*ezvoltare urbană integrată*” va fi analizat separat și în conformitate cu legislația specifică. In conformitate cu *Evaluarea DNSH PR Sud Vest Oltenia 2021-2027*, 4 din cele 6 obiective de mediu necesita o evaluare de fond DNSH:

* Atenuarea schimbărilor climatice/emisii de GES;
* Adaptarea la schimbările climatice;
* Tranziția către o economie circulară, inclusiv prevenirea generării de deșeuri și reciclarea acestora;
* Prevenirea și controlul poluării.

Solicitanții de finanțare vor avea in vedere recomandările făcute in documentul menționat anterior (*Evaluarea DNSH PR Sud Vest Oltenia 2021-2027)* precum și măsurile compensatorii de atenuare care se impun. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

Se va avea în vedere includerea unor factori adecvați de evaluare a ofertelor de echipamente/servicii in vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).

În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunea 13 - *Principii orizontale* - a Cererii de finanțare.

**4.** **CRITERII DE ELIGIBILITATE ŞI SELECŢIE**

Cererea de finanțare, inclusiv documentele anexate la cererea de finanțare, completată/depusă de către solicitant, este supusă etapei de verificare a conformității și a îndeplinirii criteriilor de eligibilitate cu privire la solicitant și la proiect, în conformitate cu prevederile Anexei la prezentul ghid – *Lista de verificare.*

Criteriile de eligibilitate trebuie respectate de către solicitant începând cu momentul depunerii cererii de finanțare, pe tot parcursul procesului de evaluare, selecție și contractare, precum și pe perioada de implementare şi de asigurare a caracterului durabil al operaţiunilor, în condiţiile stipulate de contractul de finanţare. Excepție de la această regulă face criteriul privind valoarea minimă eligibilă a proiectului, a cărui respectare este obligatorie doar până la momentul încheierii contractului de finanțare, inclusiv.

Pentru perioada de implementare și de asigurare a caracterului durabil al operaţiunilor, vă rugăm să consultaţi clauzele contractuale din contractul de finanţare, anexă (a se vedea Anexa IX (model orientativ)) la Ghidul Solicitantului.

Pentru aplicarea și obținerea finanțării în cadrul *Priorității 7 – Dezvoltare teritorială sustenabilă*, Obiectivul specific 5.1/*e (i) Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane (FEDR)* al PR SV Oltenia 2021-2027, atât solicitantul de finanţare, cât și proiectul trebuie să respecte în mod cumulativ toate criteriile de eligibilitate menționate în cadrul prezentului capitol, în termenele stabilite în prezentul ghid şi în anexele la acesta.

În cadrul subsecțiunilor următoare sunt enumerate toate criteriile de eligibilitate aplicabile prezentului apel de proiecte.

**4.1 Eligibilitatea solicitanților**

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni:

1. **Forma de constituire a solicitantului**

Solicitanţii eligibili pot fi reprezentaţi de:

* Unitatea administrativ-teritorială orașul, definită conform prevederilor OUG nr. 57/2019 privind Codul administrativ, cu modificările şi completările ulterioare și ale Legii nr. 2 din 16 februarie 1968 privind organizarea administrativă a teritoriului României (art. 4 (5));
* Unitatea administrativ-teritorială orașul/comuna, definită conform prevederilor OUG nr. 57/2019 privind Codul administrativ, cu modificările şi completările ulterioare, situată în zona urbană funcțională a orasului, definită în cadrul SDT/SIDU 2021-2027;

În conformitate cu prevederile art. 3(3) din OUG nr. 156 din 3 septembrie 2020, cu modificările și completările ulterioare, pentru a fi considerate eligibile, comunele din cadrul ZUF, limitrofe orasului trebuie să înregistreze pe o perioadă de trei ani înainte de depunerea proiectelor la finanţare din fonduri externe nerambursabile o creştere continuă a numărului de locuitori.

* Unitatea administrativ-teritorială judeţul, definită conform OUG nr. 57/2019 privind Codul administrativ, cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată;
* Autorităţi ale administraţiei publice centrale;
* Unități de cult, organizate cu personalitate juridică, aflate în evidența Secretariatului de Stat pentru Culte în conformitatea cu Legea nr. 489/2006 privind libertatea religioasă și regimul general al cultelor, cu modificările și completările ulterioare, având calitatea de cult recunoscut de stat;
* Organizaţii non-guvernamentale (Persoane juridice de drept privat fără scop patrimonial), respectiv asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii cu modificările şi completările ulterioare, inclusiv filiale ale asociaţiilor şi fundaţiilor internaţionale recunoscute în conformitate cu legislaţia în vigoare în România.

În vederea respectării definiţiei *proiectelor integrate de dezvoltare teritorială* (a se vedea indicatorul RCO76), în situația în care solicitantul depune cererea de finanțare în mod individual și nu în parteneriat, conform celor de mai jos, proiectul depus trebuie să **implice în mod obligatoriu diferite sectoare** (cum ar fi sectoarele sociale, economice și de mediu) - a se vedea și secţiunea *4.2.1.1 Încadrarea proiectului şi a activităților sale în acțiunile specifice sprijinite în cadrul Obiectivului Specific* din prezentul ghid.

De asemenea, în linie cu definiţia *proiectelor integrate de dezvoltare teritorială*, solicitantul eligibil poate fi reprezentat de **parteneriate dintre entităţile de mai sus**, respectiv de:

* **Parteneriate dintre mai multe unităţi administrativ-teritoriale**, în situaţia în care **proiectul implică diferite teritorii administrative**, respectiv dintre:
  + Unitatea administrativ-teritorială orașul, definită conform prevederilor OUG nr. 57/2019 privind Codul administrativ, cu modificările şi completările ulterioare și ale Legii nr. 2 din 16 februarie 1968 privind organizarea administrativă a teritoriului României (art. 4 (5));

și

* + Unitatea/unităţile administrativ-teritorială/e orașul/comuna, definite conform prevederilor OUG nr. 57/2019 privind Codul administrativ, cu modificările şi completările ulterioare, situate în zona urbană funcțională a orasului (liderul de parteneriat).

La acești membri ai parteneriatului se pot adăuga ca parteneri și celelalte entităţi eligibile.

* **Parteneriate dintre UAT oras și alte categorii de entităţi/părţi interesate**, respectiv dintre:
* Unitatea administrativ-teritorială orașul, definită conform prevederilor OUG nr. 57/2019 privind Codul administrativ, cu modificările şi completările ulterioare și ale Legii nr. 2 din 16 februarie 1968 privind organizarea administrativă a teritoriului României (art. 4 (5));

și

* Unități de cult, organizate cu personalitate juridică, aflate în evidența Secretariatului de Stat pentru Culte în conformitatea cu Legea nr. 489/2006 privind libertatea religioasă și regimul general al cultelor, cu modificările și completările ulterioare, având calitatea de cult recunoscut de stat;

și/sau

* Organizaţii non-guvernamentale (Persoane juridice de drept privat fără scop patrimonial), respectiv asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii cu modificările şi completările ulterioare, inclusiv filiale ale asociaţiilor şi fundaţiilor internaţionale recunoscute în conformitate cu legislaţia în vigoare în România;

La acești membri ai parteneriatului se pot adăuga ca parteneri și celelalte entităţi eligibile.

Din cadrul parteneriatelor menţionate mai sus, respectiv cele pentru proiecte ce implică diferite teritorii administrative și cele formate din diferite categorii de entităţi/părţi interesate, pot face parte inclusiv următoarele entităţi:

* + Unitatea administrativ-teritorială judeţul din care orașul face parte, definită conform OUG nr. 57/2019 privind Codul administrativ, cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată
  + Autorităţi ale administraţiei publice centrale.
* **Parteneriate formate din entităţile eligibile de mai sus, dar care nu sunt realizate pentru proiecte ce implică diferite teritorii administrative sau care nu sunt formate din diferite categorii de entităţi/părţi interesate**

În vederea respectării definiţiei **proiectelor integrate de dezvoltare teritorială**, proiectul depus de către un parteneriat care nu este realizat pentru proiecte ce implică diferite teritorii administrative sau care nu este format din diferite categorii de entităţi/părţi interesate, trebuie să implice în mod obligatoriu diferite sectoare (cum ar fi sectoarele sociale, economice și de mediu) - a se vedea secţiunea 4.2.1.1 *Încadrarea proiectului şi a activităților sale în acțiunile specifice sprijinite în cadrul Obiectivului Specific* din prezentul ghid.

**Atenţie!** În cadrul apelului de proiecte nr. PR *SV/ORAȘE/1/7/5.1/2023*, proiectele vor viza teritoriul administrativ al Orașelor, și, dacă este cazul, teritoriul celorlalte UAT din zona urbană funcţională aferentă acestor municipii, definită conform Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) 2021-2027.

Potrivit art. 34 (1) din OUG nr. 133/2021, entităţile finanţate din fonduri publice pot stabili parteneriate cu alte entităţi din sectorul privat, numai prin aplicarea unei proceduri de selecţie a acestora, care respectă cel puţin principiile transparenţei, tratamentului legal, nediscriminării şi utilizării eficiente a fondurilor publice, în caz contrar, cheltuielile efectuate de partenerul entitate privată sunt neeligibile.

Conform prevederilor art. 46 (7) din Normele metodologice aprobate prin HG nr. 829/2022, autoritățile/instituțiile finanțate din fonduri publice au obligația de a face publică intenția de a stabili un parteneriat cu entități private în vederea implementării unui proiect finanțat din fonduri europene, menționând totodată principalele activități ale proiectului, bugetul, precum și condițiile minime pe care trebuie să le îndeplinească partenerii.

Procedura privind alegerea partenerilor din sectorul privat, prevăzută la [art. 34 alin. (1) din](https://legislatie.just.ro/Public/DetaliiDocumentAfis/249731) OUG 133/2021, se consideră îndeplinită numai dacă liderul face dovada îndeplinirii prevederilor art. 46 (7) din Normele metodologice aprobate prin HG nr. 829/2022, prin intermediul paginii proprii de internet și demonstrează, prin elaborarea unui raport, că în selecția partenerului/partenerilor a respectat următoarele condiții:

1. a selectat una sau mai multe dintre entitățile private care au răspuns anunțului public în baza unor criterii transparente;
2. organizația/organizațiile selectată/selectate are/au domenii de activitate în concordanță cu obiectivele specifice ale proiectului;
3. în procesul de selecție a partenerului/partenerilor s-a respectat principiul utilizării eficiente a fondurilor publice.

|  |  |
| --- | --- |
|  | În scopul constituirii parteneriatelor se încheie Acorduri de parteneriat (Modelul E la Ghidul solicitantului).  Criteriile de eligibilitate ale solicitantului se aplică fiecarui partener din cadrul acordului de parteneriat.  Nu există restricţii cu privire la numărul partenerilor.  Unitățile administrativ-teritoriale ce reprezintă solicitantul (inclusiv partenerii) se situează în Regiunea de dezvoltare Sud-Vest Oltenia.  Liderul de parteneriat trebuie să fie reprezentat în mod obligatoriu de UAT . |

1. **Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declarația Unică**

Solicitantul și reprezentantul său legal nu se încadrează în niciuna dintre situațiile de excludere prezentate în modelul declarației Unica ( Modelul A la prezentul Ghid).

În cazul parteneriatelor anterior menționate, toți membrii acestora vor prezenta această declarație.

**3. Drepturi asupra imobilelor ce fac obiectul proiectuluila data depunerii cererii de finanţare, în etapa de contractare sau implementare şi pe o perioadă de minim 5 ani de la data plății finale, pentru care poate fi acordat de execuţie a lucrărilor de construcţii, în conformitate cu legislaţia în vigoare, la data emiterii Autorizaţiei de construire**

Solicitanţii eligibili trebuie să demonstreze, că deţin, după caz, următoarele drepturi asupra imobilelor ce fac obiectul proiectului:

1. Dreptul de proprietate publică;
2. Dreptul de administrare;
3. Dreptul de concesiune;
4. Dreptul de superficie;
5. Dreptul de folosință gratuită, pentru acele situații în care unitatea administrativă teritorială, inclusiv partenerii, nu au posibilitatea obținerii dreptului de proprietate sau de administrare/superficie, după caz. Conform prevederilor art. 25 alin. (7) din *Legea apelor* nr. 107/1996, cu modificările și completările ulterioare, prin derogare de la prevederile art. 1 alin. (1) din *Legea nr. 50/1991 privind autorizarea executării lucrărilor de construcţii*, republicată, cu modificările şi completările ulterioare, pentru executarea lucrărilor de construcţii de utilitate publică şi de interes naţional, judeţean sau local, titularul poate dobândi un **drept de creanţă** asupra terenului din domeniul public, **pentru şi pe timpul realizării lucrărilor**, în baza unui protocol încheiat cu administratorul acestuia (ANAR, prin ABA).

Definirea drepturilor reale anterior menţionate se realizează în conformitate cu prevederile Codului Civil și cu legislația aplicabilă.

Solicitantul deţine dreptul de execuţie a lucrărilor de construcţii, conform legislaţiei în vigoare la data emiterii Autorizaţiei de construire.

Dreptul de administrare/concesiune/superficie se vor dovedi pentru o perioadă care să acopere durata de la data depunerii cererii de finanţare şi pe o perioadă de minim 5 ani de la data plăţii finale.

În cazul administrării se face referire la dreptul de administrare, ca drept real, aferent proprietăţii publice, prevăzut de art. 866 şi următoare din Cod civil, şi nu la dreptul de administrare aferent altor instituţii de drept.

În cazul concesiunii, solicitantul trebuie să facă dovada dreptului de a face investiţii asupra obiectivului de patrimoniu, pe o perioadă egală cu cea pentru care se face dovada concesiunii. Dovada va fi făcută prin prezentarea unei copii a contractului de concesiune încheiat conform *OG nr. 21/2006 privind regimul consesionării monumentelor istorice.*

Dacă pe parcursul perioadei de implementare a contractului de finanțare, sau în perioada de valabilitate a acestuia sunt afectate condițiile privind drepturile asupra imobilelor (terenul, cu sau fără construcţii), beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

Imobilul/imobilele (teren și/sau construcții) ce face/fac obiectul proiectului care implică execuţia de lucrări de construcţii îndeplineşte/îndeplinesc cumulativ, începând cu data depunerii cererii de finanţare, următoarele condiţii:

* să fie liber de orice sarcini sau interdicţii ce afectează implementarea operaţiunii;
* să nu facă obiectul unor litigii privind dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
* nu face obiectul revendicărilor potrivit unor legi speciale în materie sau dreptului comun.

Garanţiile reale asupra imobilelor (ex. ipoteca, etc) sunt considerate în accepţiunea AM PR incompatibile cu realizarea proiectelor de investiţii în cadrul PR SV Oltenia 2021-2027.

„Liber de orice sarcini” reprezintă condiția de a nu exista niciun act sau fapt juridic care împiedică sau limitează, total sau parțial, exercitarea unuia sau mai multor atribute ale dreptului de proprietate, astfel încât proprietarul să poată exercita cele trei atribute aferente dreptului său de proprietate în mod absolut, exclusiv și perpetuu. În accepţiunea AM PR nu este considerată sarcină dreptul de administrare înscris în Cartea funciară în favoarea unei instituţii cu personalitate juridică

aflată în subordinea solicitantului şi care desfăşoară activităţi în domeniul culturii (de exemplu: muzeu, teatru, bibliotecă,etc.).

De asemenea, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul, etc). Fiecare caz în parte va fi analizat la nivelul AM PR SV Oltenia în cadrul etapei de verificare a conformității administrative și a eligibilității.

**În situaţia în care în Extrasul de Carte funciară apare menţiunea înscriere provizorie, criteriul de eligibilitate mai sus menţionat nu este îndeplinit, proiectul fiind neeligibil.** În cadrul prezentului apel de proiecte nu se acceptă înscrierea provizorie a dreptului de proprietate la data depunerii cererii de finanţare. Aceeaşi observaţie este valabilă şi pentru celelalte drepturi reale pe care solicitantul/partenerii trebuie să le demonstreze conform prezentului ghid.

**Atenție!** Dacă pe parcursul perioadei de implementare a contractului de finanțare, sau în perioada de valabilitate a acestuia sunt afectate condițiile de construire/exploatare asupra infrastructurii (teren și/sau clădire) aferente proiectului, beneficiarul poate fi obligat să returneze finanțarea nerambursabilă acordată, precum și alte penalități, dacă este cazul, în conformitate cu prevederile contractuale. De asemenea, modificarea dreptului asupra imobilului ce face obiectul cererii de finanțare nu se poate realiza decât în condițiile stricte prevăzute de contractul de finanțare.

**Nu sunt eligibile proiectele care propun exclusiv realizarea de lucrări fără autorizație de construire.**

Perioada pentru care sunt conferite drepturile solicitanților eligibili și/sau partenerilor acestora asupra imobilelor ce fac obiectul proiectului trebuie să fie acoperitoare pentru durată menționată la articolul 65 din Regulamentul Parlamentului European și al Consiliului nr. 2021/1060 în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanţare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plății finale, la care se adaugă perioada de 5 ani anterior menționată.

Solicitantul, în cazul în care va primi finanțare, trebuie ca pe o perioadă de 5 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060:

a. să mențină investiția realizată asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia;

b. să nu realizeze o modificare a calității de proprietar/administrator/ superficiar/concesionar/alte calităţi asupra unui element de infrastructură/ infrastructurii care să confere un avantaj nejustificat unei întreprinderi sau unui organism public și

c. să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

Se va avea în vedere că în conformitate cu prevederile art. 65 din Regulamentul (UE) nr. 1060/2021, rambursarea efectuată pe motivul nerespectării dispozițiilor din acest articol este proporțională cu perioada de neconformitate.

1. **Solicitantul cu statut de ONG (persoană juridică de drept privat fără scop patrimonial), trebuie să desfăşoare activităţi în domeniul protejării monumentelor istorice, conform statutului şi să aibă o vechime în acest domeniu de activitate de cel puţin 6 luni, la data depunerii cererii de finanţare**

Activitatea relevantă trebuie să fie prevăzută în statut, iar vechimea se calculează din momentul înscrierii modificarii statutului cu privire la obiectul de activitate.

Prin protejare se înțelege ansamblul de măsuri cu caracter științific, juridic, administrativ, financiar, fiscal și tehnic menite să asigure identificarea, cercetarea, inventarierea, clasarea, evidența, conservarea, inclusiv paza și întreținerea, consolidarea, restaurarea, punerea în valoare a monumentelor istorice și integrarea lor social-economică și culturală în viața colectivităților locale (conform prevederilor alin. 3, art. 2 a Legii nr. 422/2001 republicată privind protejarea monumentelor istorice) .

Criteriul menţionat mai sus trebuie respectat de ONG-ul membru al unui parteneriat și va fi utilizat de UAT municipiu reședinţă de judeţ în procesul de selecţie a acestora, potrivit art. 34 (1) din OUG nr. 133/2021.

**5. Solicitantul va face dovada deținerii capacității financiare de a asigura contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului**

1. contribuţia propie la valoarea cheltuielilor eligibile, în conformitate cu prevederile secţiunii *3.5 Cuantumul cofinanţării acordate*;
2. finanţarea cheltuielilor neeligibile ale proiectului, unde este cazul;
3. resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale, respectiv asigurarea altor sume necesare implementării proiectului;
4. finantarea cheltuielilor de funcționare și întreținere a investiţiei și a serviciilor asociate necesare, în vederea asigurării sustenabilității financiare a acestei, pe perioada de durabilitate a contractului de finanţare.

Solicitantul se angajează prin declaraţia unica (Modelul A la prezentul Ghid) să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. Astfel, solicitantul va anexa la depunerea cererii de finanţare, Declaraţia unica(Model A la Ghid) si Hotărârea/Ordinul/Decizia de aprobare a indicatorilor tehnico-economici ai investiţiei.

În etapa de contractare solicitantul va anexa Hotărârea/Ordinul/Decizia de aprobare a proiectului. Se va anexa hotărârea/ordinul/decizia fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli.

În cazul în care unul dintre parteneri nu are contribuție financiară în proiect, nu este necesară depunerea unei hotărâri/decizii/ordin în acest sens.

Prin acordul de parteneriat se va stabili cota-parte cu care va participa fiecare partener la asigurarea contribuţiei proprii a solicitantului.

În documentele mai sus menţionate, solicitantul își asumă, în cazul în care va primi finanțare, că pe o perioadă de 5 ani de la data efectuării plății finale, în conformitate cu prevederile art. 65 din

Regulamentul (UE) nr. 2021/1060, să mențină investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia.

**6. Imobilele care fac obiectul proiectului vizează teritoriul administrativ al orașelor/zonelor urbane funcţionale și sunt localizate în zonele identificate în cadrul SIDU/SDT 2021-2027**

În cadrul apelului de proiecte nr. *PR SV/ORAȘE/1/7/5.1/2023*, proiectele vor viza teritoriul administrativ al Orașelor și, dacă este cazul, teritoriul celorlalte UAT din zona urbană funcţională aferentă acestor municipii, definită conform Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) 2021-2027.

Pentru revitalizarea spațiilor urbane și pentru intervențiile de regenerare urbană prevăzute prin prezentul apel, se va identifica în cadrul SIDU/SDT 2021-2027 tipul de zonă care trebuie abordată, în funcție de nevoile de dezvoltare identificate și de potențialului zonei, conform articolului 29 din RDC, cu consultarea și implicarea comunității locale în conformitate cu principiile abordării integrate a dezvoltării urbane. Proiectele trebuie să fie alese prin cartografierea și evaluarea nevoilor locale identificate în SIDU/SDT 2021-2027. Pe baza nevoilor identificate în strategii, măsurile de regenerare urbană vor acorda prioritate, de asemenea, cartierelor și comunităților defavorizate dincolo de zonele centrale și istorice.

Astfel, proiectul va fi localizat într-o zonă identificată pe baza cartografierii și evaluării nevoilor din cadrul SIDU/SDT 2021-2027, conform extraselor din strategie.

**7. Pentru proiectele care vizează investiţii în spaţii verzi: suprafaţa de teren pe care se realizează proiectului face parte din Registru local al spaţiilor verzi**

Suprafaţa de teren pe care se realizează proiectul trebuie să facă parte din Registrul local al spaţiilor verzi la următoarele categorii:

* terenurile definite ca spaţii verzi;
* terenurile degradate care ar putea fi transformate în spaţii verzi.

La sfârşitul perioadei de implementare a proiectului, solicitantul are obligaţia să actualizeze registrul local al spaţiilor verzi prin introducerea în cadrul acestuia a spaţiului verde creat/modernizat / extins prin investiţia ce face obiectul prezentei cereri de finanţare.

**4.2 Eligibilitatea proiectului și a activităților**

### **4.2.1 Criteriile generale aplicabile prezentului apel de proiecte cu privire la eligibilitatea proiectului și a activităților**

**4.2.1.1 Încadrarea proiectului şi a activităților sale în acțiunile specifice sprijinite în cadrul Obiectivului Specific**

**Activitățile eligibile propuse în cadrul cererilor de finanțare reprezintă obligații contractuale ce vor fi monitorizate pe parcursul implementării proiectului şi după finalizarea implementării acestuia.**

Proiectul şi activităţile sale trebuie să se încadreze în acțiunile specifice sprijinite prin Obiectivul specific 5.1: *Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane (FEDR),* corespunzător Priorităţii 7 a PR SV Oltenia 2021-2027.

Prin acest apel sunt finanţate **proiecte integrate de dezvoltare teritorială**. Un proiect este considerat integrat în sine dacă îndeplinește cel puțin una dintre următoarele condiții:

a) proiectul implică diferite sectoare (cum ar fi sectoarele sociale, economice și de mediu) proiectul integrează mai multe tipuri de părți interesate (autorități publice, actori privați, ONG-uri);

b) proiectul implică diferite teritorii administrative (ex.: municipalități);

c) proiectul implică mai multe tipuri de părți interesate (autorități publice, actori privați, ONG-uri).

În situaţia în care proiectul este depus în mod individual de o entitate eligibilă sau de către un alt tip de parteneriat decât cele formate pentru proiecte ce implică diferite teritorii administrative sau cele formate din diferite categorii de entităţi/părţi interesate, conform secţiunilor 3.7 și 4.1, punctul 1 din ghid, proiectele sprijinite prin obiectivul specific 5.1 trebuie să implice în mod obligatoriu diferite sectoare (cum ar fi sectoarele sociale, economice și de mediu), respectiv să includă în mod obligatoriu două sau mai multe activităţi care se încadrează în cel puţin două sectoare diferite, dintre activităţile eligibile din categoriile principale, respectiv: *A: Conservarea, protecția și valorificarea durabilă a patrimoniului cultural*, *Categoria B: Investiții (reabilitare/modernizare/extindere și dotare) în clădiri destinate utilizării publice pentru activități culturale și recreative, socioculturale, C.* *Îmbunătățirea mediului urban prin regenerarea fizică a spațiilor publice urbane* sau *D. Dezvoltarea infrastructurii de turism și a activelor turistice publice, de mai jos.*

Solicitantul va justifica în cadrul cererii de finanţare faptul că proiectul implică în mod obligatoriu diferite sectoare (cum ar fi sectoarele sociale, economice și de mediu), respectiv că include în mod obligatoriu două sau mai multe activităţi care se încadrează în cel puţin două sectoare diferite, dintre activităţile eligibile din categoriile principale.

Activitățile\* principale sprijinite în cadrul acestui apel constau în:

* **Categoria A: Conservarea, protecția și valorificarea durabilă a patrimoniului cultural,** prin activități de restaurare, consolidare și dotare (pentru expunerea și protecția patrimoniului cultural imobil) a monumentelor istorice de categoria A, B și UNESCO, **include următoarele activităţi eligibile specifice:**
* Restaurarea, consolidarea, protecţia şi conservarea monumentelor istorice;
* Restaurarea, protecţia, conservarea picturilor interioare, frescelor, picturilor murale exterioare, stucaturilor, iconostas;
* Restaurarea şi remodelarea plasticii faţadelor;
* Dotări interioare (instalaţii, echipamente şi dotări pentru asigurarea condiţiilor de climatizare, siguranţă la foc, antiefracţie);
* Achiziționarea, restaurarea de dotări pentru expunerea şi protecţia patrimoniului cultural mobil şi imobil.

**Notă:** Se va acorda atenţie prevederilor din secţiunea *3.8 Aplicarea regulilor privind ajutorul de stat* a prezentului Ghid. Prin prezentul ghid nu sunt finanţate proiectele care intră sub incidenţa ajutorului de stat.

Scopul şi realizarea activităţilor propuse în proiect trebuie să contribuie la punerea în valoare a obiectivului de patrimoniu, pentru a se crea premisele creşterii numărului de vizitatori, ca urmare a investiţiei realizate și de a contribui la creșterea competitivității arealului în care sunt localizate.

Activităţile economice de tip comerţ, alimentaţia publică, cazarea, etc nu sunt eligibile în cadrul prezentului apel de proiecte, implicit nici amplasarea de construcţii/dotări în cadrul cărora se propune desfăşurarea acestor tipuri de activităţi.

Nu sunt eligibile activităţile care au în vedere restaurarea, consolidarea, protecţia şi conservarea clădirilor administrative în care se desfăşoară activităţi în folosul comunităţii (de exemplu licee, primării, spitale) indiferent de încadrarea acestora în Lista monumentelor istorice cu ordin de clasare al ministrului culturii (aceste proiecte/activităţi vor fi respinse de la finanţare).

Activităţile care au în vedere restaurarea, consolidarea, protecţia şi conservarea clădirilor destinate utilizării publice pentru activități culturale și recreative, socio-culturale se încadrează în categoria B de activităţi, iar cele care vizează reabilitarea/modernizarea parcurilor sau a pieţelor publice ce reprezintă monumente istorice se încadrează în categoria C de activităţi.

* **Categoria B: Investiții (reabilitare/modernizare/extindere și dotare) în clădiri destinate utilizării publice pentru activități culturale și recreative, socio-culturale**, cu scopul de a crea, îmbunătăți sau extinde serviciile publice de bază

În această categorie sunt incluse activităţile eligibile privind extinderea/finalizarea/ modernizarea/reabilitarea/dotarea clădirilor în care se desfăşoară sau se vor desfăşura activităţi culturale şi recreative, socio-culturale, respectiv:

* Extinderea/finalizarea/modernizarea/reabilitarea/dotarea **clădirilor cu funcții culturale și/sau recreative, socio-culturale**: centre de tineret, centre culturale, centre educaționale, centre recreative, biblioteci, muzee, teatre, inclusiv prin schimbarea folosinței inițiale a clădirilor;
* Dotări interioare (echipamente, instalaţii, dotări pentru asigurarea condiţiilor de climatizare, siguranţă la foc, antiefracţie, alte dotări, precum mobilier adaptat funcţiunii clădirii);
* Facilităţi sportive de mici dimensiuni (de ex. terenuri de sport, bazine de înot) ce deservesc în mod direct clădirile cu funcțiile de mai sus și sunt **situate pe amplasamentul** acestora[[4]](#footnote-4), precum și alte investiții din amplasamentul clădirilor, ce se încadrează tot în investiția de bază (de ex. locuri de joacă etc.).

**Notă:**

a. O clădire poate avea mai multe funcţii dintre cele menţionate mai sus.

b. Clădirile care au/vor avea funcțiile de mai sus se pot încadra în **categoria monumentelor istorice**. De asemenea, pot face obiectul proiectelor finanțate, **clădirile abandonate/neutilizate**, care, după implementarea proiectului vor dobândi funcţiunile de mai sus.

c. Se va acorda atenţie prevederilor din secţiunea ***3.8 Aplicarea regulilor privind ajutorul de stat*** a prezentului Ghid. Prin prezentul ghid nu sunt finanţate proiectele care intră sub incidenţa ajutorului de stat.

* **Categoria C: Îmbunătățirea mediului urban prin regenerarea fizică a spațiilor publice urbane,** prin: investiții de regenerare urbană (creare/ amenajare/reabilitare/ extindere/ dotare) în spațiile destinate utilizării publice (parcuri, zone verzi de mici dimensiuni, piațete, scuaruri, piețe publice, pasaje, spaţii publice, locuri de joacă pentru copii, spații pentru activități recreative)
* **Construirea/extinderea/modernizarea/reabilitarea pistelor/traseelor/pentru biciclete şi/sau pietonale, cu toate elementele componente:** pasarele/pasaje supraterane pentru trasee pietonale/cu bicicleta, marcaje, semaforizare, aliniamente de arbori, canalizații tehnice pentru rețele din corpul acestora etc.;
* **Construirea/extinderea/modernizarea/reabilitarea piețelor publice/piaţetelor/ zonelor pietonale**, inclusiv prin transformarea unor străzi urbane în zone pietonale;
* **Construirea/extinderea/modernizarea/reabilitarea** **parcurilor, scuarurilor, grădinilor publice, altor zone cu spaţii verzi**, inclusiv construirea/extinderea/modernizarea/reabilitarea de facilităţi sportive și recreaționale de mici dimensiuni (terenuri de sport, locuri de joacă pentru copii etc) care nu implică desfășurarea unei activităţi economice, alei pietonale, etc, reabilitarea monumentelor de for public (statui);
* **Spații pentru activități recreative,** respectiv facilităţi sportive și recreaționale de mici dimensiuni (de ex. terenuri de sport, locuri de joacă pentru copii etc), care nu sunt situate în parcuri, dar care nu implică desfășurarea unei activităţi economice.

**Atenţie!** Indiferent de activitate, se va avea în vedere faptul că NU este eligibilă extinderea/modernizarea/reabilitarea clădirilor/structurilor cu funcții comerciale sau de alimentație publică (terase, restaurante etc).

Se va avea în vedere ca amenajarea spațiilor verzi să se facă cu specii autohtone, dar adaptate la impacturile viitoare ale schimbărilor climatice.

Se încurajează investiţiile **care utilizează *soluții bazate pe natură***, care vizează spațiile verzi-albastre naturale și semi-naturale urbane. ***Soluţiile bazate pe natură*** sunt soluțiile inspirate și sprijinite de natură, care sunt eficiente din punctul de vedere al costurilor, oferă simultan beneficii de mediu, sociale și economice și contribuie la consolidarea rezilienței urbane.

**Observație:** Spațiile publice urban de mai sus pot fi încadrate în categoria **monumentelor istorice** (centru istoric, parc - monument istoric etc.).

* **Categoria D: Dezvoltarea infrastructurii de turism și a activelor turistice publice,** prin construcția, reabilitarea, modernizarea, extinderea și dotarea infrastructurii publice de turism/de agrement, ce cuprinde:
* Crearea şi extinderea infrastructurii publice de agrement, la scara mică, precum infrastructurile sportive și recreative; infrastructuri culturale; instalații realizate în scopuri sportive/turistice;
* Amenajarea obiectivelor turistice naturale[[5]](#footnote-5) de utilitate publică;
* Construirea / modernizarea locurilor de recreere şi popas, punctelor (foişoarelor) de observare / filmare / fotografiere, posturilor salvamar;
* Piste pentru biciclete în scop turistic/de agrement;
* Marcajul traseelor turistice, trasee tematice;
* Crearea de facilități pentru recreere/agrement pe terenurile amenajate (ex. zone speciale pentru sport, locuri de joacă pentru copii, amfiteatre in aer liber, scene, etc.).

Se va avea în vedere ca investițiile să nu producă efecte negative asupra zonelor naturale din vecinătate (arii naturale protejate, păduri, pajiști valoroase, zone umede etc).

**Notă:** Se va acorda atenţie prevederilor din secţiunea *3.8 Aplicarea regulilor privind ajutorul de stat* a prezentului Ghid. Prin prezentul ghid nu sunt finanţate proiectele care intră sub incidenţa ajutorului de stat.

**ATENŢIE!** În acceptiunea acestui Ghid, agrementul reprezintă acea facilitate de recreere pusă la dispoziţie de o unitate administrativ teritorială, constituind unul din elementele necesare în satisfacerea nevoilor turiștilor, vizitatorilor şi a cărei finanțare nu intră sub incidenta regulilor privind ajutorul de stat, conform legislaţiei în vigoare (a se vedea secţiunea 3.8 din ghid).

|  |  |
| --- | --- |
|  | **Atenţie!** În cadrul Obiectivului specific **NU** sunt sprijinite următoarele activităţi: **baze de tratament, pârtii de ski, stadioane, cluburi/baze sportive profesioniste.**  În situaţia în care investiţiile proiectului sunt susceptibile a intra sub incidenţa ajutorului de stat, se recomandă să se solicite opinia autorităţii naţionale competente în domeniul concurenţei şi al ajutorului de stat. |

Pentru activităţile care implică **lucrări de intervenţii asupra clădirilor** (în principal, A: Conservarea, protecția și valorificarea durabilă a patrimoniului cultural, Categoria B: Investiții (reabilitare/modernizare/extindere și dotare) în clădiri destinate utilizării publice pentru activități culturale și recreative, socioculturale), din Raportul de audit energetic, care cuprinde fişa de analiză termică şi energetică, expertiza energetică, certificatul de performanţă energetică, măsuri recomandate și analiza tehnico-economică a acestora, trebuie să rezulte prin intervențiile propuse, **reducerea între 30%-60% (minimum) a consumului de energie primară, precum și a emisiilor de CO2,** în comparație cu starea de pre-renovare. PR SV Oltenia 2021-2027 va sprijini **renovarea moderată a clădirilor publice** existente aferente categoriei A. ***Conservarea, protecția și valorificarea durabilă a patrimoniului cultural* și *B.* *Investiții*** *(reabilitare/modernizare/extindere și dotare)* ***în clădiri destinate utilizării publice pentru activități culturale și recreative****,* ***socio-culturale*.** **Astfel,** activitățile care vor viza construcția/extinderea sau renovarea infrastructurii culturale, de patrimoniu sau turistice vor respecta prevederile legale privind performanţa energetică a clădirilor.

**Atenţie!** Nu se finanțează activități care vizează investiții privind instalarea/reabilitarea/ modernizarea sistemelor de încălzire a clădirilor pe bază de combustibili fosili, cu excepţia investiţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 și nici a celor pe bază de biomasă.

De asemenea, este eligibilă **activitatea de demolare a clădirilor şi/sau a structurilor aflate într-o stare avansată de degradare**, **care nu aparţin patrimoniului naţional cultural**, în vederea amenajării terenurilor rezultate, prin transformarea acestora în spații publice urbane (din cele eligibile mai sus, de ex. parcuri, locuri de joacă, zone pietonale etc – categoria B) și/sau pentru extinderea clădirilor publice cu funcțiile culturale și recreative, socioculturale. Cheltuielile generate de această activitate vor fi incluse în **subcategoria de cheltuieli pentru amenajarea terenului.**

* **Categoria E: Activități auxiliare ca parte a unui proiect integrat, în măsura în care astfel de investiții sunt necesare pentru a asigura funcționalitatea proiectului integrat (eligibile pentru toate cele 4 categorii cu activităţi principale, menţionate mai sus):**
* Dotare mobilier urban (bănci, coșuri de gunoi, toalete ecologice, suport parcare biciclete, împrejmuire, pergole etc.);
* Instalare sisteme Wi-Fi;
* Extindere/modernizare iluminat public și sistem de supraveghere video pentru amplasamentul clădirilor/în spațiile publice ce fac obiectul proiectului;
* Înlocuirea/extinderea reţelelor de utilități publice aferente serviciilor de utilităţi publice de alimentare cu apă, canalizare menajeră și pluvială din **cadrul corpului spațiilor publice urbane** ce fac obiectul proiectului;
* reabilitare/modernizare de parcări de mici dimensiuni **care deservesc investiţiile realizate prin proiect** fără a fi obligatorie amplasarea imediată a acestora lângă investiţiile din proiect, însă trebuie să fie asigurată posibilitatea de deplasare pietonală până la obiectivele din proiect deservite. Proiectele integrate nu trebuie să aibă ca rezultat creșterea capacității de parcare, prin urmare nu este eligibilă construcţia/extinderea acestora.De asemenea, acestea nu vor avea drept scop deservirea zonelor rezidenţiale, ci a investiţiilor proiectului;
* realizare de căi de acces aferente obiectivelor proiectului;
* modernizarea străzilor urbane adiacente terenurilor supuse intervențiilor (doar străzi de categoria a IV-a de folosință locală, definite în conformitate cu prevederile OG 43/1997, republicată, cu modificările și completările ulterioare).

**Activitățile auxiliare ca parte a unui proiect integrat, necesare pentru a asigura funcționalitatea proiectului integrat** sunt eligibile în limita a 15% din valoarea totală eligibilă a proiectului. Pentru aceste cheltuieli se va anexa un deviz distinct.

* **Categoria F: Măsuri de sustenabilitate și reziliență economică:** digitalizare, promovare, acțiuni educative și civice, etc ca parte componentă a unui proiect de investiții (categorie de activități obigatorie);

Investiţiile realizate prin proiect trebuie justificate din perspectiva contribuţiei lor la revitalizarea fizică, socială şi economică și la îmbunătăţirea calităţii vieţii populaţiei din zonele urbane, cu accent

pe grupurile vulnerabile/defavorizate, respectiv, în funcție de nevoile locale identificate în SDT/SIDU 2021-2027 şi de activităţile proiectului.

Pentru obiectivele de patrimoniu, până la sfârşitul perioadei de implementare a proiectului, se va realiza activitatea de digitalizare a acestuia.

* **Categoria G: Acordarea de sprijin financiar pentru îmbunătățirea capacității administrative a autorităților publice locale pe problematici specifice dezvoltării urbane, realizarea de documente strategice (SDT/SIDU), schimburi de experiență (traininguri) pentru întărirea capacității beneficiarilor de finanțare în domeniile regenerării fizice a spațiilor urbane și valorificării durabile a patrimoniului cultural, turism pentru creșterea competitivității, atractivității și îmbunătățirea calității vieții comunităților locale.**

**4.2.1.2 Pentru proiectele care vizeaza obiective de patrimoniu - Obiectivul propus pentru finanţare este inclus pe lista patrimoniului cultural mondial (Hotărârea Guvernului nr. 493/2004 pentru aprobarea Metodologiei privind monitorizarea monumentelor istorice înscrise în Lista patrimoniului mondial, anexa A), lista patrimoniului cultural naţional sau lista patrimoniului cultural local din mediul urban (Ordinul ministrului aflat în vigoare la data depunerii cererii de finanţare privind clasarea ca obiectiv de patrimoniu/monument istoric emis de Ministerul Culturii)**

Obiectivul de patrimoniu trebuie să facă parte din:

• Patrimoniu cultural mondial UNESCO (categoria A);

• Patrimoniu cultural naţional (categoria A);

• Patrimoniu cultural local (categoria B).

Pentru categoria A - Conservarea, protecția și valorificarea durabilă a patrimoniului cultural Obiectivul de patrimoniu trebuie să fie înscris cu cod distinct în Lista monumentelor istorice; se vor finanţa doar monumente (înscrise cu „m”), ansambluri sau situri identificate în clar (cod LMI .01; cod LMI .02; cod LMI .03, etc),.

Solicitantul trebuie să anexeze la cererea de finanţare Obligaţia privind folosinţa monumentului istoric, document întocmit în conformitate cu Ordinul nr.2684 din 18 iunie 2003 privind aprobarea Metodologiei de întocmire a Obligaţiei privind folosinţa monumentului istoric şi a conţinutului acesteia, emis de Ministerul Culturii şi Cultelor.

**4.2.1.3 Proiectul propus spre finanţare nu trebuie să fie încheiat în mod fizic sau implementat integral înainte de depunerea cererii de finanțare în cadrul PR SV Oltenia, indiferent dacă toate plățile aferente au fost realizate sau nu de către beneficiar (art. 63, alin 6) din Regulamentul (UE) nr. 2021/1060**

Nu sunt eligibile investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanţare.

Contractele de lucrări și de furnizare de echipamente trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

**4.2.1.4 Proiectul propus nu a mai beneficiat de finanţare publică în ultimii 5 ani inainte de data depunerii cererii de finantare, pentru acelaşi tip de activităţi realizate asupra aceluiaşi obiectiv de patrimoniu/ infrastructuri şi nu beneficiază/nu va beneficia de fonduri publice din alte surse de finanţare altele decât cele ale solicitantului,**

*Cerinţa de mai sus va face obiectul* ***Declaraţiei Unice*** *din Ghidul solicitantului care se va anexa la cererea de finanţare şi care va fi completată de solicitant / solicitant şi de fiecare dintre parteneri, dacă este cazul. Momentul de la care se calculează cei 5 ani pentru respectarea criteriului de eligibilitate este recepţia finală a lucrărilor.*

**Pentru proiectele fără lucrări începute**

În această situaţie, în **ultimii 5 ani de dinainte de data depunerii Cererii de Finanţare**, proiectul propus nu a mai beneficiat de finanţare publică, pentru acelaşi tip de activităţi realizate asupra aceluiaşi obiectiv de patrimoniu/ infrastructuri şi nu s-a aflat în perioada de garanţie pentru activităţile enumerate anterior. Aşadar, beneficiarul se va asigura, dacă este cazul, că a obţinut recepţia finală în cazul aceloraşi activităţi asupra aceluiaşi obiectiv de patrimoniu/ infrastructuri ce fac obiectul proiectului, înainte de perioada celor 5 ani de dinainte de depunerea Cererii de Finanţare. De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

**Pentru proiectele cu lucrări începute**

În această situaţie, **în ultimii 5 ani de dinainte de data emiterii ordinului de începere a contractului de lucrări** aferent (emis în mod obligatoriu după data de 1 ianuarie 2021), proiectul propus nu a mai beneficiat de finanţare publică, pentru acelaşi tip de activităţi realizate asupra aceluiaşi obiectiv de patrimoniu/ infrastructuri şi nu s-a aflat în perioada de garanţie pentru activităţile enumerate anterior.

După data emiterii ordinului de începere a lucrărilor, proiectul nu a beneficiat de fonduri publice din alte surse de finanţare, altele decât cele ale solicitantului.

În situația în care proiectul prezintă lucrări care nu se încadrează în prezenta condiţie, acele lucrări vor fi considerate cheltuieli neeligibile.

**Evitarea dublei finanțări**

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi activităţi și cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate.

În vederea evitării dublei finanțări, beneficiarii au obligația declarării pe proprie răspundere a nefinanțării proiectului și în cadrul altor programe ale Uniunii pentru aceleaşi activităţi și cheltuieli eligibile (a se vedea Modelul A – Declaraţia Unica la momentul contractării).

**4.2.1.5 Investiția/Obiectivul de patrimoniu va fi inclus total sau parţial în circuitul public (pentru categoria A - Conservarea, protecția și valorificarea durabilă a patrimoniului cultural)**

Pentru ca proiectul să fie considerat eligibil, monumentul istoric restaurat/consolidat/protejat/ conservat/extins, după realizarea investiţiei, trebuie să fie redat/pus la dispoziţia publicului vizitator.

Respectarea acestei condiţii va fi monitorizată pe durata de implementare a proiectului, dacă este cazul, precum și pe perioada de 5 ani de la data plății finale în cadrul proiectului.

Solicitantul/solicitantul şi fiecare dintre parteneri, dacă este cazul, va completa şi semna **Declaraţia Unică** din Ghidul solicitantului.

**4.2.1.6 Ȋncadrarea valorii proiectului în limitele valorilor minime și maxime eligibile ale O.S**

Valoarea totală eligibilă a cererii de finanţare se încadrează în limitele minime și maxime menționate în cadrul subsecțiunii 3.4 la prezentul ghid.

Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului specific

Acest curs va fi utilizat până la semnarea contractului de finanţare.

NOTĂ: Criteriul cu privire la valoarea minimă a investiției nu se menține pe perioada de implementare și durabilitate a investiției.

**4.2.1.7. Proiectul respectă principiile privind dezvoltarea durabilă, egalitatea de şanse, gen, şi nediscriminarea**

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

* legislaţia naţională şi comunitară aplicabilă în domeniul egalităţii de şanse, de gen, nediscriminare, accesibilitate;
* legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice.

În cadrul Declaraţiei Unice (Modelul A la Ghidul solicitantului), solicitantul va declara că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

Solicitantul va descrie în secțiunea relevantă din cererea de finanțare modul în care sunt respectate pe durata pregătirii şi implementării proiectului, obligațiile prevăzute de legislația specifică aplicabilă în domeniul egalităţii de şanse, nediscriminării şi egalităţii de gen, precum și alte acțiuni suplimentare (dacă este cazul), inclusiv prin interzicerea oricăror acțiuni care au potențialul de a discrimina pe bază de sex, rasă, origine etnică, dizabilitate, vârstă sau orientare sexuală în activitățile legate de realizarea proiectului și respectiv în etapa implementării acestuia, precum și prin interzicerea oricăror acțiuni care contribuie, sub orice formă, la segregare sau excluziune.

Solicitantul va detalia cum se asigură accesibilizarea corespunzătoare a spaţiului/infrastructurii obiect al proiectului și facilitarea accesului persoanelor cu mobilitate redusă, cu respectarea prevederilor naţionale şi europene aplicabile în vigoare. Intervențiile sprijinite vor ține cont de

principiile și domeniile prioritare promovate prin ***Strategia națională privind drepturile persoanelor cu dizabilități 2021-2027*, inclusiv ale *Convenției ONU privind drepturile persoanelor cu dizabilităţi (CDPD a ONU),******inclusiv a Comentariilor Generale ale CRPD[[6]](#footnote-6)*** și se va urmări ca rezultatele proiectelor să permită persoanelor cu dizabilităţi accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. De asemenea, solicitantul va descrie modalitatea prin care se asigură respectarea *Cartei drepturilor fundamentale a Uniunii Europene.*

**4.2.1.8**  **Proiectul respectă principiul DNSH și asigură imunizarea infrastructurii la schimbările climatice**

În linie cu RDC, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu și **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**, respectiv: ***atenuarea schimbărilor climatice***, ***adaptarea la schimbările climatice***, *utilizarea durabilă și protejarea resurselor de apă și a celor marine*, *economia circulară*, *prevenirea și controlul poluării* și *protecția și refacerea biodiversității și a ecosistemelor*.

În vederea realizării obiectivului Uniunii Europene privind **neutralitatea climatică până în 2050**, pentru investițiile în infrastructura care beneficiază de sprijin trebuie să se asigure *imunizarea acesteia la schimbările climatice*. Conform art. 2, pct. 42 din RDC, *imunizarea la schimbările climatice* înseamnă un **proces de prevenire a vulnerabilității infrastructurii la potențialele efecte pe termen lung ale schimbărilor climatice (*adaptarea la schimbările climatice***) și faptul că **nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050 (*atenuarea schimbărilor climatice***).

Solicitantul va completa *Declarația privind respectarea aplicării principiului de „A nu prejudicia în mod semnificativ”* (Anexa VII), care va fi însoțită de o auto-evaluare/analiză (Anexa VIII) a impactului proiectului asupra celor 6 obiective de mediu. Autoevaluarea va respecta metodologia prevăzută în *Comunicarea Comisiei C(2021) 1054 final din 12 februarie 2021. Orientări tehnice privind aplicarea principiului de „a nu aduce prejudicii semnificative”*.

Cu referire la obiectivele de mediu privind ***atenuarea schimbărilor climatice*** și ***adaptarea la schimbările climatice***, în autoevaluarea menţionată anterior (Anexa VIII) solicitanţii vor descrie inclusiv procesul de imunizare a infrastructurii aferente proiectelor depuse la schimbările climatice, respectiv modalitatea de integrare a măsurilor de *atenuare a schimbărilor climatice* și *de adaptare la acestea* în dezvoltarea proiectelor de infrastructură, în linie cu **Comunicarea Comisiei C(2021) 373/1 16 septembrie 2021**. *Orientări tehnice referitoare la imunizarea infrastructurii la schimbările climatice în perioada 2021-2027*. Aceste orientări tehnice abordează doar două dintre obiectivele de mediu prevăzute la articolul 9 din Regulamentul privind taxonomia (Regulamentul UE nr. 2020/852), și anume **atenuarea schimbărilor climatice** și **adaptarea la acestea.**

Procesul de imunizare la schimbările climatice cuprinde două etape, respectiv etapa de *examinare* și de *analiză detaliată*, analiza detaliată depinzând de rezultatul etapei de examinare, iar partea de documentare și verificare a modalităților de imunizare la schimbările climatice este considerată un element esențial al raționamentului pentru luarea deciziilor de investiții (a se vedea criteriile din

**Anexa III -** **Grila de verificare a conformității administrative și a eligibilității**și din**Anexa IV - Grila de evaluare tehnică și financiară)**.

Declarația privind respectarea aplicării principiului de „A nu prejudicia în mod semnificativ” (Anexa VII) va fi asumată de reprezentantul legal al solicitantului/reprezentanţii legali ai solicitanţilor.

Auto-evaluarea (Anexa VIII) va fi asumată de consultant/proiectant și de reprezentantul legal al solicitantului/reprezentanţii legali ai solicitanţilor reprezentaţi de UAT. În cadrul acestei auto-evaluări este prezentată inclusiv modalitatea de integrare ***a măsurilor de atenuare a schimbărilor climatice*** și **de adaptare la acestea** în dezvoltarea proiectelor de infrastructură, respectiv de imunizare a infrastructurii la schimbările climatice. Solicitantul are obligaţia de a include măsurile aplicabile stabilite în cuprinsul acestei auto-evaluări în cadrul procedurilor/documentaţiilor de achiziţie pentru fazele de proiectare, precum și în cadrul procedurilor/documentaţiilor de achiziţie pentru furnizarea echipamentelor și execuţia lucrărilor.

**4.2.1.9 Perioada de implementare a activităților proiectului nu depășește 31 decembrie 2029**

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

**4.2.1.10 Proiectul este inclus în lista de proiecte prioritare selectate pentru Prioritatea 7, Obiectivul specific 5.1 din cadrul Strategiei de Dezvoltare teritorială/Strategiei Integrate de Dezvoltare Urbană 2021-20227 și este este complementar/integrat cu alte proiecte din cadrul listei de proiecte prioritare a SDT/SIDU**

Obiectivul specific 5.1 - *Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității* ***în zonele urbane*** *(FEDR)* din PR SV Oltenia 2021-2027 contribuie la **dezvoltarea urbană durabilă,** având în vedere că tipurile de intervenții avute în vedere acoperă nevoile de dezvoltare urbană și contribuie la creșterea atractivității zonelor deservite. Pentru intervențiile finanțate în cadrul acestui obiectiv specific se aplică **instrumentul Investiţii teritoriale în strategii urbane,** care constă înexistenţa Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) elaborată de autorităţile publice locale responsabile, conform prevederilor legislative aplicabile.

Odată cu prima cerere de finanţare depusă în cadrul apelului de proiecte *PR SV/ORAȘE/1/7/5.1/2023*, solicitantul va anexa SDT/SIDU care acoperă perioada de programare 2021-2027, inclusiv Hotărârile de aprobare a acesteia, Decizia finală privind Evaluarea Strategică de Mediu, dovezile privind parcurgerea procesului de consultare publică și lista de proiecte prioritare selectate pentru Prioritatea 7, Obiectivul specific 5.1. După depunere, se va parcurge etapa de verificare a conformității administrative și a admisibilităţii SDT/SIDU (a se vedea Anexa III.a - *Grila de verificare a conformității administrative și a admisibilităţii SDT-SIDU* la prezentul ghid). În cazul în care SDT/SIDU a fost depusă anterior cererii de finanţare analizate, la aceasta din urmă se va anexa doar un extras din lista cu proiectele prioritare selectate pentru acest obiectiv specific din cadrul SDT/SIDU 2021-2027, declarată conformă și admisibilă de AM (a se vedea Anexa III.a - *Grila de verificare a conformităţii administrative și a admisibilităţii SDT/SIDU* la prezentul ghid).

Pentru a fi eligibilă, cererea de finanțare depusă trebuie să fie dezvoltată dintr-o idee de proiect (sau din mai multe idei de proiect) din lista de proiecte prioritare selectate pentru Prioritatea 7, Obiectivul specific 5.1 din cadrul SDT/SIDU 2021-2027, declarată conformă și admisibilă de AM, pe baza *Grilei de verificare a conformităţii administrative și a admisibilităţii SDT/SIDU* din Anexa III.a la prezentul ghid. Această listă este aprobată la nivel de UAT/ADI, după caz.

De asemenea, proiectul este complementar/ integrat cu alte proiecte din cadrul listei de proiecte prioritare selectate pe baza portofoliului Strategiei de Dezvoltare teritorială/Strategiei Integrate de Dezvoltare Urbană 2021-2027 pentru alte Obiective specifice.

**4.2.1.11 Proiectul nu intră sub incidenţa ajutorului de stat**

Se va verifica, după caz, analiza elaborată de solicitant conform secţiunii 3.8 din ghidul solicitantului, în cadrul Planului de marketing (Modelul N la Ghidul solicitantului) și includerea prevederii relevante în declaraţia Unica (Modelul A la ghidul solicitantului).

Proiectele ce prevăd activităţi care intră sub incidenţa ajutorului de stat vor fi respinse de la finanţare (a se vedea secţiunea 3.8 la prezentul ghid și Anexa III la ghidul solicitantului).

**4.2.1.12 Proiectul propus nu face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului ce face obiectul prezentei cereri de finanţare**

Se va verifica includerea prevederii în declaraţia Unica (Modelul A la ghidul solicitantului).

### **4.2.2 Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților**

„Criteriile de evaluare tehnică și financiară vor fi aprobate în cadrul Comitetului de Monitorizare a PR SVO și vor asigura transparența și corectitudinea evaluării cererilor de finantare depuse în cadrul apelului. Criteriile și procedurile de evaluare vor asigura accesibilitatea pentru persoanele cu handicap și egalitatea de gen și țin seama de Carta drepturilor fundamentale a Uniunii Europene, de principiul dezvoltării durabile și de politica Uniunii în domeniul mediului, în conformitate cu articolul 11 și cu articolul 191 alineatul (1) din TFUE. De asemenea criteriile și procedurile vor asigura faptul că operațiunile care urmează să fie selectate sunt prioritizate, astfel încât să se maximizeze contribuția finanțării din partea Uniunii la îndeplinirea obiectivelor programului.

Evaluarea tehnică și financiară se va realiza în baza grilei de evaluare, care reprezintă Anexa ... la prezentul ghid.”

**4.3** **Eligibilitatea cheltuielilor**

**4.3.1 Baza legală pentru stabilirea eligibilității cheltuielilor**

Baza legală pentru stabilirea eligibilității cheltuielilor:

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027;
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al

Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Hotararea guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

**Condiții cumulative de eligibilitate a cheltuielilor:**

Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

* + - * 1. să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060;
        2. să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate;
        3. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate;
        4. cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
        5. să fie în conformitate cu prevederile programului;
        6. să fie în conformitate cu prevederile contractului/deciziei de finanțare;
        7. să fie rezonabilă și necesară realizării operațiunii;
        8. să respecte prevederile legislației Uniunii Europene și legislației naționale aplicabile;
        9. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060. Cheltuielile să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

TVA reprezintă o cheltuială eligibilă în contextul în care este nerecuperabilă în temeiul legislației naționale privind TVA sau pentru proiectele al căror cost total este mai mic de 5 000 000 EUR (inclusiv TVA) la cursul valutar utilizat pentru lansarea apelului de proiecte. Pentru proiectele al căror cost total este mai mare de 5 000 000 EUR (inclusiv TVA), TVA este eligibil doar în cazul în care nu se recuperează în temeiul legislației naționale.

Instrucțiunile legate de eligibilitatea TVA vor respecta inclusiv ordinul comun al ministrului investițiilor și proiectelor europene și al ministrului finanțelor.

Cheltuielile trebuie să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

**4.3.2 Reguli specifice de eligibilitate a cheltuielilor**

Categoriile și sub-categoriile de cheltuieli eligibile aplicabile acestui apel de proiecte din MySMIS se regăsesc în foaia de calcul *6 – Detaliere buget* din *Model K – Bugetul proiectului și sursele de finanţare*.

Limitele procentuale prevăzute pentru anumite categorii de cheltuieli se aplică la valoarea cheltuielilor eligibile incluse în bugetul proiectului, la data semnării contractului de finanţare.

În conformitate cu prevederile art. 9 (1) din HG 873/2002, cheltuiala cu TVA este eligibilă pentru operațiunile al căror cost total este mai mic de 5 000 000 EUR (inclusiv TVA), dacă nu este finanţată şi din alte fonduri publice. În conformitate cu prevederile art. 9 (2) din HG 873/2002, cheltuiala cu TVA este eligibilă pentru operațiunile al căror cost total este mai mare de 5 000 000 EUR (inclusiv TVA), dacă este nerecuperabilă, potrivit legii.

În conformitate cu prevederile art. 9 (3) din HG 873/2022, instrucţiunile de aplicare a prevederilor alin. (1) şi (2) din HG 873/2022 privind TVA, se aprobă prin ordin comun al ministrului investiţiilor şi proiectelor europene şi al ministrului finanţelor.

**4.3.3 Cheltuieli neeligibile**

Categoriile de cheltuieli neeligibile sunt mentionate la art 10 din Hotararea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Cheltuielile neeligibile aplicabile acestui apel de proiecte sunt :

* cheltuielile prevăzute la art. 64 din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile efectuate în sprijinul relocării potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
* cheltuielile efectuate peste plafoanele specifice stabilite de autorităţile de management prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
* cheltuielile excluse de la finanțare de autoritățile de management prin prezentul ghid al solicitantului, în aplicarea prevederilor art. 2 alin. (1) lit. f) din HG nr. 873/2022, corespunzător specificului programului și particularităților operațiunilor;
* cheltuielile privind costurile de funcționare și întreținere a obiectivelor finanțate prin proiect (cheltuielile pentru probe tehnologice, teste) se vor încadra în buget ca și cheltuieli neeligibile;
* cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (de ex. cărbune, gaz) (și/sau înlocuirea cazanului din centrala termică proprie), cu excepţia situaţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 și pe bază de biomasă;
* taxa pe valoarea adaugată recuperabilă;
* cheltuielile privind costuri administrative;
* cheltuielile de personal;
* cheltuielile financiare, respectiv prime de asigurare, taxe, comisioane, rata și dobânzi aferente creditelor;
* contribuția în natură;
* amortizarea;
* cheltuielile cu leasingul, prevăzute la art. 7 din HG nr. 873/2022;
* cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG nr. 2139/2004;
* cheltuielile privind achiziţia de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile) sau dotări din categoria obiectelor de inventar;
* dotările de natura obiectelor de inventar;
* achiziţionarea de obiecte de epocă (arme, tunuri, costume etc.) sau restaurarea acestora
* cheltuieli din proiecte care presupun exclusiv dotări interioare şi specifice pentru monumentul istoric; exclusiv restaurarea, protecţia, conservarea picturilor interioare, frescelor, picturilor murale exterioare, stucaturilor, iconostas;
* cheltuieli aferente proiectelor care au in vedere exclusiv restaurarea, consolidarea, protecția și conservarea monumentelor istorice de tipul monumentelor de for public (statuilor);
* cheltuieli care au în vedere funcțiuni de cazare/locuire și masă care se realizează în cadrul obiectivului de patrimoniu;
* cheltuieli cu extinderea/modernizarea/reabilitarea clădirilor/structurilor cu funcții comerciale sau de alimentație publică (terase, restaurante etc.);
* cheltuieli cu construirea/extinderea/modernizarea/reabilitarea bazelor de tratament, pârtiilor de ski, stadioanelor, cluburilor/bazelor sportive profesioniste;
* cheltuieli care care au în vedere restaurarea, consolidarea, protecţia şi conservarea clădirilor administrative în care se desfăşoară activităţi în folosul comunităţii (de exemplu licee, primării, spitale) indiferent de încadrarea acestora în Lista monumentelor istorice cu ordin de clasare al ministrului culturii (aceste proiecte/activităţi vor fi respinse de la finanţare).

**NOTĂ:** AMPR nu verifică realizarea activităților aferente cheltuielilor neeligibile, acestea fiind în responsabilitatea exclusivă a solicitantului care se va asigura de respectarea legislației în vigoare pentru realizarea lor.

**5.** **COMPLETAREA CERERILOR DE FINANŢARE**

## 5.1 Completarea formularului cererii de finanțare

Cererea de finanțare este compusă din:

**- Cererea de finanțare:** ale cărei secțiuni se completează exclusiv în aplicația electronică MySMIS. Anexa II la prezentul ghid prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS, la completarea fiecărei secțiuni în parte

**- Anexele la cererea de finanțare:** Toate aceste documente vor fi încărcate în MySMIS, în format PDF, prin semnarea digitală, cu semnatură certificată electronică extinsă de către reprezentantul legal al solicitantului.

Pentru unele din anexele enumerate mai jos, acest ghid conține modele standard (ex. declarația Unica) sau anexe/modele recomandate/orientative.

Celelalte documente (ex. documentația tehnico-economică, avize) vor fi scanate, salvate în format pdf, semnate digital și încărcate în sistemul informatic MySMIS, la completarea cererii de finanțare.

Documentele încărcate în aplicația MySMIS, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

### **5.1.1. Limba utilizată în completarea cererii de finanțare**

Limba utilizată în completarea cererii de finanțare este limba română.

### **5.1.2 Completarea și justificarea bugetului cererii de finanțare**

## 

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

|  |  |
| --- | --- |
|  | **Atenţie!**  Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție. |

În completarea acestei secțiuni din cadrul cererii de finanțare se va avea în vedere aplicarea standardelor de cost, acolo unde acestea există, precum și justificarea costurilor bugetate la nivelul prețului pieței, anexându-se documente justificative în acest sens.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, aport al acţionarilor, contribuţia altor organisme ale statului sau alte surse private.

|  |  |
| --- | --- |
|  | Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare. |

Pentru mai multe detalii a se va consulta și formatul standard al contractului de finanțare.

**ATENȚIE!**

*Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: PT/contract de lucrări/furnizare încheiat.*

Cererea de finanţare cuprinde atât anexe care sunt obligatorii, anexe care sunt obligatorii în anumite situaţii specifice (menţionate), cât şi anexe facultative/opţionale (de ex. documentele care atestă un anumit grad de maturitate al proiectului).

De asemenea, unele anexe sunt solicitate la momentul depunerii cererii de finanțare, în mod obligatoriu sau opțional (a se vedea secţiunea 5.2), iar altele în etapa pre-contractuală (secţiunea 5.3). Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.

## 5.2 Anexe obligatorii la depunerea cererii de finanțare

Anexele se depun, la fel ca și cererea de finanțare sub semnatura electronică extinsă.

Anexe obligatorii la depunerea cererii de finanțare sunt:

1. ***Declarația unică (Anexe - Model A)***
2. ***Documente privind identificarea reprezentantului legal al solicitantului şi, dacă este cazul, pentru reprezentanţii legali ai partenerilor***

Pentru reprezentantul legal al solicitantului şi pentru reprezentanţii legali ai liderului de parteneriat/partenerilor (dacă este cazul) se va anexa în mod obligatoriu la cererea de finanțare o copie după un document de identificare (în termen de valabilitate).

Datele din documentul/documentele de identificare trebuie să fie aceleași cu cele menționate în cadrul cererii de finanțare la secțiunea privind identificarea reprezentantului legal.

***3. Documentația tehnico-economică, inclusiv contractul de lucrări şi actele adiţionale la acesta, dacă este cazul***

*a) Pentru proiectele, inclusiv obiectele de investiţii pentru care execuţia fizică de lucrări nu a fost demarată la data depunerii cererii de finanţare*

La cererea de finanțare se va anexa Documentația de avizare a lucrărilor de intervenție sau Studiul de fezabilitate, după caz, elaborate în conformitate cu H.G. nr. 907/2016, cu modificările şi completările ulterioare. Ȋn cazul în care Proiectul tehnic a fost întocmit și recepționat, Proiectul tehnic se va anexa la Cererea de finanțare în format pdf., urmând ca evaluarea tehnică și financiară să se realizeze în baza acestuia. Dacă contractul de lucrări este semnat (iar execuția lucrărilor nu a fost demarată), pe lângă Proiectul tehnic se poate anexa inclusiv Contractul de lucrări.

Se vor avea în vedere următoarele condiții:

* Documentaţia tehnico-economică a obiectivului de investiție anexată la cererea de finanțare (SF/DALI/PT) nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare.
* Devizul general aferent documentației tehnico-economice anexate la cererea de finanțare (SF/DALI sau PT) nu trebuie să fi fost actualizat cu mai mult de 12 luni înainte de data depunerii cererii de finanţare.
* Partea desenată aferentă documentației tehnico-economice se depune scanat, în fișiere tip pdf, și va prezenta cartușul semnat conform prevederilor legale, cu toate semnăturile şi avizele (proiectant, verificatori de proiecte atestaţi, experţi tehnici, după caz).
* În cazul intervenţiilor la construcţiile existente, la documentația tehnico-economică se va anexa și raportul de expertiză tehnică a construcţiilor asupra cărora se intervine prin proiectul propus spre finanțare din PR SV Oltenia 2021-2027.
* În cazul în care expertiza tehnică este mai veche de 2 ani, documentația tehnico-economică fundamentată de aceasta[[7]](#footnote-7) trebuie actualizată sau, în cazul în care nu au existat modificări care să afecteze datele expertizei tehnice, se va anexa la cererea de finanțare un document, semnat de către elaboratorul expertizei și asumat prin semnatură electronică de către solicitantul de finanțare, prin care elaboratorul expertizei va reconfirma toate datele.

|  |  |
| --- | --- |
|  | ***Atenție!*** *Se vor avea în vedere toate modificările și completările legislației în domeniu, în vigoare la data depunerii cererii de finanțare.* |

|  |  |
| --- | --- |
|  | ***Atenție!*** *Se vor avea în vedere toate modificările și completările legislației în domeniu, în vigoare la data depunerii cererii de finanțare* |

*b) (dacă este cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:*

La momentul depunerii cererii de finanțare, se vor anexa la cererea de finanțare, în plus față de DALI/SF, după caz, expertiza tehnică[[8]](#footnote-8), următoarele documente:

* Autorizaţia de construire;
* Proiectul tehnic;
* Devizele generale, întocmit conform legislaţiei în vigoare, aferente lucrărilor executate şi platite, lucrărilor executate şi neplătite, lucrărilor rămase de executat;
* Contractul de lucrări, semnat după data de 01.01.2021, inclusiv actele adiționale;
* Raport privind stadiul fizic al investiției, însoțit de devizele detaliate, asumate de către reprezentantul legal al solicitantului, de către dirigintele de şantier şi de către constructor (Model H);
* Procesul verbal de recepţie parţială a lucrărilor, dacă este cazul.

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare, să depună în aplicația electronică MySMIS documentațiile de achiziție a contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

Aceste proiecte vor obține punctaj maxim în ceea ce privește maturitatea proiectului.

Pentru acest tip de proiecte nu există cerințele conform cărora:

− Proiectul tehnic să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanțare;

* devizul general aferent celei mai recente documentații (contract de lucrări încheiat, inclusiv acte adiționale) să nu fi fost actualizat cu mai mult de 12 luni înainte de data depunerii cererii de finanțare.

Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite, dar complementare, indiferent dacă

execuţia lucrărilor a fost sau nu demarată la data depunerii cererii de finanţare, cu respectarea legislaţiei în domeniul achiziţiilor publice, mai ales în alegerea procedurilor de atribuire, din prisma valorilor estimate. În cazul în care se depun mai multe documentații tehnico-economice, se va prezenta inclusiv un **deviz general centralizat la nivel de cerere de finanţare.**

***4. Certificatul de urbanism şi/sau autorizaţia de construire,******avize/acorduri, după caz***

Certificatul de urbanism anexat la dosarul cererii de finanţare trebuie să fie cel eliberat în vederea obţinerii autorizaţiei de construire pentru proiectul/obiectul de investiţii aferent cererii de finanțare depuse și trebuie să fie valabil la data depunerii cererii de finanţare , în caz contrar cererea de finanțare va fi respinsă ca neconformă administrativ.

Sigura excepție permisă cu privire la termenul de valabilitate a certificatului de urbanism la data depunerii cererii de finanțare, este atunci când se anexează autorizația de construire, în termen de valabilitate la data depunerii cererii de finanțare sau la data începerii lucrărilor, după caz, eliberată în vederea realizării investiției aferente proiectului.

În situaţia depunerii Proiectului tehnic, se va depune în mod obligatoriu și Autorizaţia de construire[[9]](#footnote-9).*Pentru proiectele/obiectele de investiţii pentru care execuţia de lucrări nu a fost demarată,* se vor atașa avizele și acordurile privind asigurarea utilităților/alte avize acorduri specifice tipului de intervenție solicitate prin certificatul de urbanism, obținute până la data depunerii cererii de finanțare. În situaţia în care s-a anexat și Autorizaţia de construire se vor depune toate avizele/acordurile solicitate.

*Pentru proiectele de investiţii pentru care execuţia de lucrări a fost demarată înainte de depunerea cererii de finanțare, însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare*,se va depune certificatul de urbanism și autorizaţia de construire, obținută în baza legislației în vigoare. În această situație, se vor depune toate avizele, acordurile odată cu depunerea Cererii de finanţare, precum și toate avizele/acordurile aferente investiţiei.

Documentele de proprietate/administrare/superficie/folosinţă în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu *Legea 50/1991, republicată, privind autorizarea executării lucrărilor de construcții, cu modificările și completările ulterioare* și în conformitate cu cerințele impuse prin prezentul ghid privitoare la drepturile asupra imobilelor.

**5. *Decizia etapei de încadrare a proiectului în procedura de evaluare a impactului asupra mediului*** *sau* ***Clasarea notificarii*** *emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare*

Pentru proiectele pentru care s-a depus Autorizaţie de construire și Proiect tehnic, se va anexa inclusiv *Decizia finală emisă de autoritatea competentă privind evaluarea impactului asupra mediului.*

**sau**

**Decizia finală emisă de autoritatea competentă privind evaluarea impactului asupra mediului (pentru proiectele de investiţii pentru care execuţia de lucrări a fost demarată și care nu au fost încheiate în mod fizic sau financiar înainte de depunerea cererii de finanțare)**

Nu se accepta decizia inițiala de încadrare a proiectului în procedura de evaluare a impactului asupra mediului sau alte decizii intermediare din cadrul procesului de evaluare.

***6. Lista de echipamente, dotări, mijloace de transport, lucrări sau servicii, cu încadrarea acestora în secțiunea de cheltuieli eligibile /neeligibile***

Se va prezenta lista pentru echipamente și/sau dotări și/sau lucrări și/sau servicii, reprezentată de foaia de calcul nr. 8 din *Modelul K - Bugetul proiectului și sursele de finanţare* la prezentul ghid, evidenţiindu-se cele două tipuri de cheltuieli (eligibile/ne-eligibile), cu menţionarea preţurilor acestora, iar informațiile vor fi corelate cu bugetul proiectului.

***7. Devizul general în conformitate cu legislația în vigoare – a se vedea structura devizului general din cadrul legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii***

Devizul general se va anexa o singură dată la cererea de finanțare (fie ca anexă la DALI/SF/PT, fie ca anexă la cererea de finanțare). Cerinţele de la acest punct se vor corela cu cele de la punctul*. Documentația tehnico – economică, inclusiv contractul de lucrări şi actele adiţionale la acesta, dacă este cazul*, de mai sus.

Devizul general trebuie să prezinte data elaborării/actualizării, să fie semnat și ștampilat de catre elaboratorul documentației tehnico-economice.

Devizul general trebuie sa fie semnat și de reprezentantul legal sau de o persoană împuternicită special în acest sens.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

În cazul în care, în cadrul proiectului, există atât lucrări eligibile, cât și lucrări ne-eligibile, acestea se vor detalia separat în cadrul bugetului pe baza devizului general. În plus, se va anexa la cererea de finanțare o detaliere pe cele două tipuri de cheltuieli, corelată cu devizul general.

Pentru corelări, se va avea în vedere și *Lista de echipamente și/sau lucrări și/sau servicii și/sau dotări* cu încadrarea acestora pe secțiunea de cheltuieli eligibile / neeligibile (a se vedea Foaia de calcul 8 din Modelul K la prezentul ghid), anexată la cererea de finanțare.

În cazul în care, în cadrul proiectului, există atât lucrări eligibile, cât și lucrări ne-eligibile, acestea se vor detalia separat în cadrul bugetului pe baza devizului general.

Pentru proiectele de investiţii pentru care execuţia de lucrări a fost demarată însă investitiile nu au fost încheiate în mod fizic, precum și în cazul în care lucrările nu au fost implementate integral până

la depunerea cererii de finanțare se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor. Raportul respectiv va fi însoţit de devize generale detaliate ale: lucrărilor executate şi platite, lucrarilor executate şi neplătite şi respectiv lucrărilor rămase de executat.

În cazul în care în aceeași cerere de finanțare sunt incluse mai multe documentaţii tehnico-economice se va depune un **deviz general cumulat**.

***8. Raportul privind stadiul fizic al investiţiei (Modelul G)***

Pentru proiectele de investiţii pentru care execuţia de lucrări a fost demarată, iar investiţiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor (Modelul G la prezentul ghid). Raportul respectiv va fi însoţit de devize generale detaliate ale: lucrărilor executate şi platite, lucrarilor executate şi neplătite şi respectiv lucrărilor rămase de executat.

***9. Registrul local al spațiilor verzi, dacă este cazul***

Suprafaţa de teren pe care se realizează proiectul trebuie să facă parte din Registrul local al spaţiilor verzi (constituit conform prevederilor *Ordinului Ministrului Dezvoltării Regionale şi Turismului 1466/2010, pentru modificarea Ordinului ministrului dezvoltării, lucrărilor publice si locuinţelor nr. 1.549/2008 privind aprobarea Normelor tehnice pentru elaborarea Registrului local al spaţiilor verzi*), la următoarele categorii:

* terenuri definite ca spaţii verzi;
* terenuri care ar putea fi transformate în spaţii verzi.

Se va depune extras relevant din Registru local al spațiilor verzi, respectiv lista centralizatoare a suprafeţelor incluse în categoria corespunzătoare, menţionate mai sus.

De asemenea, se va anexa **Hotarârea (Hotărârile) Consiliului Local** de aprobare a Registrului local al spaţiilor verzi.

Se va verifica dacă terenul obiect al proiectului este inclus în Registrul local al spațiilor verzi (constituit conform prevederilor *Ordinului Ministrului Dezvoltării Regionale şi Turismului 1466/2010, pentru modificarea Ordinului ministrului dezvoltării, lucrărilor publice si locuinţelor nr. 1.549/2008 privind aprobarea Normelor tehnice pentru elaborarea Registrului local al spaţiilor verzi*), precum și categoria în care este acesta inclus (a se vedea Anexa III - Grila CAE).

La sfârşitul perioadei de implementare a proiectului, solicitantul are obligaţia să actualizeze registrul local al spaţiilor verzi prin introducerea în cadrul acestuia a spaţiului verde creat/modernizat/extins/ prin investiţia ce face obiectul prezentei cereri de finanţare (a se vedea prevederile relevante pentru etapa contractuală din Modelul A – Declaraţia Unică).

***10.******Ȋmputernicirea/mandatul special pentru semnarea electronică extinsă a Cererii de finanţare şi a anexelor/anumitor sectiuni la cererea de finanțare (dacă este cazul) și certificarea aplicaţiei (Model M)***

În cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens, actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: ordin, decizie, hotărâre, dispoziție etc).

De asemenea, se anexa certificarea aplicaţiei (Model M) semnată de reprezentantul legal al solicitantului/liderului de parteneriat.

*Pentru declarațiile solicitate în nume personal ale reprezentantului legal, alte declarații în nume personal care angajează organizația în relația cu terții precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită.*

***11. Consimțământ privind prelucrarea datelor cu caracter personal***

Această declarație (*Modelul L - Consimțământ privind prelucrarea datelor cu caracter personal*) se completează de către reprezentanții legali ai solicitantului (inclusiv partenerilor) și se semnează conform prevederilor din secțiunea 5.1.

***12. Extras din Strategia de Dezvoltare Teritorială/Strategia Integrată de Dezvoltare Urbană/ lista de proiecte prioritare selectate pentru Prioritatea 7, Obiectivul specific 5.1 din cadrul Strategiei de Dezvoltare teritorială/Strategiei Integrate de Dezvoltare Urbană 2021-2027***

Pentru a fi eligibilă, cererea de finanțare depusă trebuie să fie dezvoltată dintr-o idee de proiect (sau din mai multe idei de proiect) din lista de proiecte prioritare selectate in ST/SIDU, declarată conformă și admisibilă de AM.

Se vor anexa extrase din SDT/SIDU 2021-2027 în acest sens. AM va verifica intern daca SDT/SIDU a fost declarată conformă și admisibilă.

***13. Tabel centralizator privind justificarea costurilor***

Vor fi anexate *Tabelul centralizator privind justificarea costurilor* (Model L) și documentele justificative care au stat la baza stabilirii costurilor aferente investiției. *Tabelul centralizator privind justificarea costurilor* (Model L) va fi completat și asumat de către proiectant.

***14. Modelul K - Bugetul proiectului și sursele de finanţare***

Model K- Bugetul proiectului și sursele de finanţare se va completa cu informaţii relevante cu privire la aspectele financiare, in corelare cu situatiile financiare aferente anului fiscal anterior depunerii cererii de finantare, respectiv cu ultima documentatie tehnico economica aprobata. Modelul K - Bugetul proiectului și sursele de finanţare contine urmatoarele foi de calcul: 1- Date Proiect, 2- Export SMIS, 3- Buget Cerere SMIS, 4- Deviz, 4- Deviz categoria A, 4- Deviz categoria B, 4- Deviz

categoria C, 4- Deviz categoria D, 5- Buget Cerere, 6- Detaliere Buget, 7- Plan investitional, 8- Lista de echipamante, 9-Proiectii financiare, 10- Sustenabilitate, 11- Calcul profit din operare

***15. Planul de marketing, dacă este cazul***

Planul de marketing are scopul de a prezenta modul de valorificare a obiectivului propus spre finanţare şi contribuţia acestuia la dezvoltarea locală. Acest document se va anexa pentru activităţile din categoriile: *Categoria A: Conservarea, protecția și valorificarea durabilă a patrimoniului cultural,* *Categoria B: Investiții (reabilitare/modernizare/extindere și dotare) în clădiri destinate utilizării publice pentru activități culturale și recreative, socioculturale* și D. *Dezvoltarea infrastructurii de turism și a activelor turistice publice.*

Documentul mai sus menţionat se va întocmi pe baza *Modelului N - Plan de marketing* anexat la prezentul Ghid. Acesta va fi asumat de către elaborator și de către reprezentantul legal/persoana împuternicită.

În cadrul Planului de marketing va fi realizată evaluarea nevoilor și o analiză adecvată a cererii pentru serviciile furnizate.

Planul de marketing va conţine măsuri de valorificare a patrimoniului cultural/turistic, de promovare a diversității culturale, de facilitare a accesului la cultură, de stimulare a capacitării comunității în contextul inițiativelor culturale, după caz.

De asemenea, în cadrul planului de marketing este prezentat planul anual de întreținere și modalitatea de asigurare a sustenabilităţii obiectivului de investiţii.

***16. Avizul Ministerului Culturii pentru documentaţia tehnico-economică depusă, în cazul intervenţiilor asupra monumentelor istorice***

Intervenţiile asupra monumentelor istorice se pot realiza numai pe baza şi în conformitate cu avizul Ministerului Culturii sau, după caz, al serviciilor publice deconcentrate ale Ministerului Culturii (art. 23, alin. (3) din Legea nr. 422/2001 privind protejarea monumentelor istorice, republicată).

În cazul sesizării unor neconcordanţe între DALI şi Avizul Ministerului Culturii, respectiv PT şi Avizul Ministerului Culturii se vor solicita clarificări.

În situaţia în care se va depune DALI/SF şi PT se vor anexa ambele avize, pentru fiecare tip de documentaţie tehnico-economică.

Lipsa unui aviz sau existenţa unui aviz nefavorabil va determina respingerea proiectului.

***17. Ordinul de clasare a monumentului istoric emis de ministrul culturii cu identificarea/marcarea nr. crt/codului LMI/denumirea/localitatea/adresa/datarea***

Pentru dovedirea faptului că obiectivul de patrimoniu, obiect al proiectului propus spre finanţare este clasat şi se află în Lista monumentelor istorice actualizată se va anexa un extras din Ordinul de clasare a monumentului istoric emis de ministrul culturii cu identificarea/marcarea nr. crt./codului LMI/denumirea/localitatea/adresa/datarea acestuia.

***18. Obligaţia privind folosinţa monumentului istoric, document întocmit în conformitate cu Ordinul nr. 2684 din 18 iunie 2003 privind aprobarea Metodologiei de întocmire a Obligaţiei privind folosinţa monumentului istoric şi a conţinutului acesteia, emis de Ministerul Culturii şi Cultelor***

Se va anexa Obligaţia privind folosinţa monumentului istoric, document întocmit în conformitate cu Ordinul nr. 2684 din 18 iunie 2003 privind aprobarea Metodologiei de întocmire a Obligaţiei privind folosinţa monumentului istoric şi a conţinutului acesteia, emis de Ministerul Culturii şi Cultelor.

***19. Raportul de audit energetic, inclusiv fişa de analiză termică şi energetică a clădirii, respectiv certificatul de performanţă energetică pentru clădire –*** *in cazul proiectelor care propun renovarea/reabilitarea de cladiri*

Conform Recomandării Comisiei privind renovarea clădirilor nr. 2019/786, **renovarea moderată** presupune economii de energie primară între 30%-60%.

Din Raportul de audit energetic, care cuprinde fişa de analiză termică şi energetică, expertiza energetică, certificatul de performanţă energetică, măsuri recomandate și analiza tehnico-economică a acestora, rezultă prin intervențiile propuse, minimum reducerea între 30%-60% a consumului de energie primară, precum și a emisiilor de CO2, în comparație cu starea de pre-renovare.

Aceste documente sunt elaborate conform legislaţiei în vigoare.

**20. *Documentația privind imunizarea la schimbările climatice***

Documentația privind imunizarea la schimbările climatice ar trebui să ofere un rezumat concis al diferitelor etape ale procesului de imunizare la schimbările climatice. Documentația privind imunizarea la schimbările climatice este concepută ca un document de sinteză si depinde, de exemplu, de dimensiunea și complexitatea proiectului și de complementaritatea cu EIM.

**21. *Documente privind situația financiară a solicitantului/partenerilor, după caz***

Se vor anexa situaţiile financiare ale solicitantului (inclusiv partenerii care au obligaţii financiare în proiect) pentru anul fiscal anterior depunerii cererii de finantare (Bilanţ, Contul de rezultate patrimonial, Contul de execuţie bugetară (Anexa Contul de execuţie a bugetului: venituri şi cheltuieli), Indicatori de executie bugetara ANUALI (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. (2^1) si ale art. 76^1 alin. (1 lit. e) din Legea nr. 273/2006 privind finantele publice locale”), anexa nr. 1.3 la norme şi proceduri, Calculul gradului de îndatorare).

Acolo unde metodologia impune calcularea de indicatori trimestriali, se vor atașa indicatorii execuției bugetare pe bilanţurile trimestriale (31.03, 30.06, 30.09, 31.12). Situaţiile financiare trebuie să acopere întregul an fiscal precedent datei de depunere a cererii de finanţare.

**Totodată, pot fi depuse și alte documente pentru obţinerea unui punctaj suplimentar al proiectului, dacă este cazul** și orice alte documente care se consideră a fi necesare pentru demonstrarea criteriilor de eligibilitate. Spre exemplu:

* în cazul în care echipa de proiect a fost stabilită, CV-urile membrilor echipei de proiect şi fişele de post se vor anexa;
* documente prin care să se dovedească că pentru solicitantul UAT comuna s-a înregistrat pe o perioadă de trei ani înainte de depunerea proiectelor la finanţare din fonduri externe nerambursabile o creştere continuă a numărului de locuitori;
* extras de la Institutul Național de Statistică care sa ateste populația deservită prin proiect, ce se va demonstra în baza celor mai recente date ale INS.

Notă: În cazul în care un document anexat la cererea de finanțare (studiu, aviz etc.) conține diferențe de denumire față de titlul investiţiei din cererea de finantare (datorită faptului că a fost emis înainte ca titlul final să fie stabilit), sau în alte cazuri similare referitoare la titlul proiectului, se poate accepta o declarație din partea solicitantului care să certifice că respectivele documente se referă la aceeași investiție, iar aceasta va fi anexată la cererea de finanțare.

## Anexe obligatorii la momentul contractării

1. **Documentele statutare ale solicitantului şi partenerilor, după caz, conform legislației în vigoare la data depunerii cererii de finanțare**

Vor fi prezentate, după caz, documentele statutare ale solicitantului şi, dacă e cazul, ale partenerilor, în vigoare la data depunerii cererii de finanțare, astfel:

* **Pentru unităţile administrativ teritoriale,** se vor anexa următoarele documente:
* Hotărârea de constituire a consiliuluilocal, și, dacă este, cazul hotărârile de constituire ale consiliului local/județan ale partenerilor;

De asemenea, se vor anexa documente statutare pentru reprezentantul legal al solicitantul de finanţare şi pentru reprezentanţii legali ai partenerilor:

* Hotărârea consiliului judeţean privind alegerea preşedintelui Consiliului Judeţean;
* Hotărârea judecătorească de validare a mandatului primarului (dacă este cazul parteneriatului) sau a certificatului doveditor la alegerii primarului, după caz, eliberat de Biroul electoral de circumscripție comunală, orășenească, municipală sau județeană sau ale proceselor verbale ale Biroului Electoral Central, publicate în Monitorul Oficial.
* *Pentru situații particulare*, alte documente relevante din care să rezulte calitatea de reprezentant legal al solicitantului/partenerilor;
* **Pentru unităţile de cult,** se vor anexa următoarele documente:
* Statutul sau codul canonic şi
* Actul de înfiinţare a unităţii de cult sau adeverinţă de funcţionare şi
* Documentul de numire sau documentul de constatare a alegerii reprezentantului legal

Toate documentele anexate sunt conform reglementărilor specifice fiecărui cult recunoscut în România.

* **Pentru asociaţii și fundaţii**

Pentru ONG-uri (persoane juridice de drept privat fără scop patrimonial): statutul, certificatul de înscriere în Registrul asociaţiilor şi fundaţiilor respectiv Hotărârea judecătorească de înfiinţare, extras din Registrul asociaţiilor şi fundaţiilor cu ultimele modificări statutare.

* **Pentru autorități publice centrale, după caz**:
* Decretul/Hotărârea/Ordinul/Decizia/alt act administrativ de numire a reprezentantului legal al autorității publice centrale;
* Legea, hotărârea de Guvern etc. din care să reiasă încadrarea solicitantului în categoria autorităților publice centrale eligibile (ex. act de înființare, actul privind organizarea și funcționarea);

Informațiile rezultate din cadrul documentelor statutare trebuie să fie aceleași cu cele din cadrul cererii de finanțare legate de identificarea solicitantului/membrii parteneriatului și pentru reprezentantul/reprezentanţii legali.

Aceste documente sunt anexate pentru liderul de parteneriat și toți partenerii din cadrul unui Acord de parteneriat.

**2. Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din legislația națională aplicabilă fondurilor nerambursabile pentru perioada 2021 – 2027. A se vedea modelul acordului de parteneriat - Modelul E la prezentul ghid. Obligațiile partenerilor sunt clar stipulate în *Acordul de parteneriat*, respectiv este prevăzută în clar contribuția fiecărui partener la cheltuielile proiectului.

Acordul se completează și se semnează de către fiecare membru al acordului de parteneriat.

Totodată, se vor anexa hotărârile de aprobare a acordului de parteneriat.

**3. Acolo unde este cazul, raportul privind procedura de alegere a partenerilor din sectorul privat, prevăzută la [art. 34 alin. (1) din](https://legislatie.just.ro/Public/DetaliiDocumentAfis/249731) OUG 133/2021**

Procedura privind alegerea partenerilor din sectorul privat, prevăzută la [art. 34 alin. (1) din](https://legislatie.just.ro/Public/DetaliiDocumentAfis/249731) OUG 133/2021, se consideră îndeplinită numai dacă liderul face dovada îndeplinirii prevederilor art. 46 (7) din Normele metodologice aprobate prin HG nr. 829/2022, prin intermediul paginii proprii de internet și demonstrează, prin elaborarea unui raport, că în selecția partenerului/partenerilor a respectat următoarele condiții:

1. a selectat una sau mai multe dintre entitățile private care au răspuns anunțului public în baza unor criterii transparente;
2. organizația/organizațiile selectată/selectate are/au domenii de activitate în concordanță cu obiectivele specifice ale proiectului;
3. în procesul de selecție a partenerului/partenerilor s-a respectat principiul utilizării eficiente a fondurilor publice.

**4. Documente privind dreptul de proprietate/administrare/concesiune/superficie/folosință**

Solicitantul/partenerii trebuie să anexeze, după caz, documentele care atestă dreptul de proprietate/dreptul de administrare/dreptul de concesiune/dreptul de superficie/dreptul de folosință asupra infrastructurii/imobilelor pe care se propune a se realiza investiția. Documentele anexate trebuie să fie acoperitoare/cuprinzătoare pentru datele menționate în cadrul documentației tehnico-economice cu privire la localizarea/poziționarea investiției și trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire.

Dreptul asupra tuturor imobilelor (teren şi/sau construcţii), vizate de către investiţia ce face obiectul cererii de finanţare, trebuie dovedit de la data depunerii cererii de finanţare şi trebuie menţinut inclusiv pe o perioadă de minimum 5 ani de la data plății finale (aşa cum reiese din documentele depuse).

1. **Pentru dovedirea dreptului de proprietate publică/administrare/superficie/concesiune asupra imobilelor, obligatoriu la data depunerii cererii de finanțare, se vor anexa următoarele documente:**

* Dreptul de proprietate publică
* Documente cadastrale şi înregistrarea imobilelor în registre (extras de carte funciară din care să rezulte intabularea, precum și încheierea), în termen de valabilitate la data depunerii (emis cu maxim 30 de zile înaintea depunerii proiectului), prin care să se ateste dreptul de proprietate publică/privată, după caz și absența sarcinilor incompatibile cu investiția; și
* Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale, în cazul în care acesta nu este evidenţiat în anexa la extrasul de carte funciară; și
* Tabelul centralizator asupra nr. cadastrale/ obiectivelor de investiție asupra cărora se intervine prin proiect, precum și suprafețele aferente (a se vedea modelul orientiv – Modelul I din prezentul Ghid);

sau

* **Alte documente legale** (Legi, Ordonanţe, Hotărâri de Guvern, Ordine ale Miniştrilor, Actele juridice translative sau declarative de proprietate, Actele jurisdicționale, alte documente de proprietate, după caz), **pentru cazuri particulare** prin care să se dovedească deţinerea dreptului de proprietate publică, precum și dreptul de execuţie a lucrărilor.
* **Dreptul de administrare**
* Hotărârea/actul juridic prin care să se demonstreze că solicitantul este administratorul legal al imobilului obiect al investiţiei/proiectului, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare; și
* Înregistrarea imobilelor în registre (extras de carte funciară din care să rezulte intabularea, precum și încheierea), emis cu maximum 30 de zile înaintea depunerii, din care să rezulte existența dreptului de administrare pentru solicitantul de finanţare și absența sarcinilor incompatibile cu investiția;
* Un plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale, în cazul în care acesta nu este evidenţiat în anexa la extrasul de carte funciară;și
* Tabelul centralizator asupra nr. cadastrale/ obiectivelor de investiție asupra cărora se intervine prin proiect, precum și suprafețele aferente (a se vedea modelul orientiv – Modelul I din prezentul Ghid);
* **Dreptul de superficie**
* Contractul de superficie, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare; și
* Acordul proprietarului pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanţare; și
* Înregistrarea imobilelor în registre (extras de carte funciară din care să rezulte intabularea, precum și încheierea), emis cu maximum 30 de zile înaintea depunerii, din care să rezulte existența dreptului de superficie pentru solicitantul de finanţare și absența sarcinilor incompatibile cu investiția; și
* Un plan de amplasament vizat de OCPI pentru imobilele pe care se propune a se realiza investiţia în cadrul proiectului plan în care să fie evidențiate inclusiv numerele cadastrale, în cazul în care acesta nu este evidenţiat în anexa la extrasul de carte funciară; și
* Tabelul centralizator asupra nr. cadastrale/ obiectivelor de investiție asupra cărora se intervine prin proiect, precum și suprafețele aferente (a se vedea modelul orientiv – Modelul I din prezentul Ghid);

Astfel, în cazul intervențiilor ce sunt în sarcina de investiții a solicitantului de finanțare și care se se realizează pe imobile care nu se află în administrarea sau proprietatea solicitantului de finanțare sau a partenerilor săi se va obține și atașa la cererea de finanțare acordul expres al proprietarului și se va obține dreptul de superficie, după caz, pentru realizarea lucrărilor de investiții, pe perioada de durabilitate a contractului de finanțare/a proiectului/a investiției (5 ani de la data efectuării plății finale), cu respectarea prevederilor legii 50/1991, republicată, cu modificările și completările ulterioare, cheltuielile privind infrastructura fiind încadrate în categoria celor eligibile.

* **Dreptul de concesiune**
* Contract de concesiune, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare; și
* Înregistrarea imobilelor în registre (extras de carte funciară din care să rezulte intabularea, precum și încheierea), emis cu maximum 30 de zile înaintea depunerii, din care să rezulte existența dreptului de concesiune pentru solicitantul de finanţare și absența sarcinilor incompatibile cu investiția; și
* Un plan de amplasament vizat de OCPI pentru imobilele pe care se propune a se realiza investiţia în cadrul proiectului plan în care să fie evidențiate inclusiv numerele cadastrale, în cazul în care acesta nu este evidenţiat în anexa la extrasul de carte funciară; și
* Tabelul centralizator asupra nr. cadastrale/ obiectivelor de investiție asupra cărora se intervine prin proiect, precum și suprafețele aferente (a se vedea modelul orientiv – Modelul I din prezentul Ghid);

Nu se acceptă înscrierea provizorie a dreptului de proprietate/administrare/superficie/ concesiune.

1. **Dreptul de folosinţă asupra terenului din domeniul public al apelor și dreptul de execuţie a lucrărilor de construcţii**

Utilizarea terenurilor din domeniul public al apelor în scopul realizării investiţiilor de interes şi utilitate publică de către autorităţile administraţiei publice centrale sau locale este permisă în baza unui protocol **încheiat de solicitant cu Administraţia Naţională „Apele Române“**, prin Administrația Bazinală de apă (ABA), conform prevederilor art. 25 alin. (5) din Legea apelor nr. 107/1996, cu modificările și completările ulterioare.

Conţinutul–cadru al acestui protocol este cel aprobat prin Ordinul MMAP nr. 1.708 din 10 septembrie 2020, cu modificările și completările ulterioare.

Conform prevederilor art. 25 alin. (7) din Legea apelor nr. 107/1996, cu modificările și completările ulterioare, **prin derogare de la prevederile art. 1 alin. (1) din *Legea nr. 50/1991 privind autorizarea executării lucrărilor de construcţii****, republicată, cu modificările şi completările ulterioare*, pentru **executarea lucrărilor de construcţii de utilitate publică şi de interes naţional, judeţean sau local**, titularul poate dobândi un **drept de creanţă** asupra terenului din domeniul public, **pentru şi pe timpul realizării lucrărilor**.

Astfel, dacă este cazul, se va anexa **protocolul** **încheiat de solicitantul de finanţare cu Administraţia Naţională „Apele Române“**, prin Administrația Bazinală de apă (ABA), conform prevederilor art. 25 alin. (5) din Legea apelor nr. 107/1996, cu modificările și completările ulterioare, pentru realizarea de lucrări în domeniul public al apelor aferente proiectului.

De asemenea, solicitantul va anexa *Declaraţia privind terenul și infrastructura (Model G la prezentul ghid),* completată și asumată de reprezentantul legal al solicitantului/partenerilor, după caz.

În cazul în care prin proiect se achiziționează teren necesar implementării proiectului, se va atașa de asemenea raportul expertului ANEVAR, privind valoarea terenului achiziționat (conform HG 353/2012 pentru aprobarea Regulamentului de organizare și funcționare a Uniunii Naționale a Evaluatorilor Autorizați din România precum și Ordonanța nr 24/2011 privind unele măsuri în domeniul evaluării bunurilor).

**5. Hotărârea/decizia/ordinul solicitantului/hotărârile partenerilor, după caz, de aprobare a documentaţiei tehnico-economice (faza PT/contract de achiziţie publică) şi a indicatorilor tehnico-economici**

Această hotărâre va avea anexata descrierea investiției din DALI/SF/PT, întocmită conform legislației în vigoare privind aprobarea conţinutului-cadru al documentaţiei tehnico-economice aferente

investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

Anexa la hotărârea/decizia/ordinul de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și șă fie asumată de proiectant.

Hotărârea/decizia/ordinul de aprobare a indicatorilor tehnico-economici se va corela cu cea mai recentă documentație (SF/DALI/PT/Contract de lucrări încheiat) anexată la cererea de finanțare.

În cazul proiectelor depuse în parteneriat, hotărârea/decizia de aprobare a indicatorilor tehnico-economici va fi depusă de către toţi partenerii:

* Pentru unităţile administrativ-teritoriale se vor anexa documente relevante conform prevederilor art. 44 alin. (1) din Legea 273/2006 privind finanțele publice locale, cu modificările şi completările ulterioare;
* Pentru autorităţi ale administraţiei publice centrale se vor anexa documente relevante conform prevederilor art. 42 din Legea nr.500/2002 privind finanţele publice, cu completările şi modificările ulterioare;
* Pentru unităţi de cult: Hotărârea organelor de conducere;
* Pentru ONG-uri: Hotărârea Adunării Generale a Asociaţilor / Consiliului Director;

**ATENȚIE!** **Hotărârea/decizia/ordinul de aprobare a indicatorilor tehnico-economici se va corela cu cea mai recentă documentație (SF/DALI/PT/Contract de lucrări încheiat) anexată la cererea de finanțare, respectiv se va anexa hotărârea/decizia de aprobare a indicatorilor tehnico-economici faza SF/DALI, după caz, și modificările și completările ulterioare la respectiva hotărâre/decizie/ordin**.

Se va depune și hotărârea de aprobare a proiectului pentru solicitanții care au demarat lucrările sau au semnat contractul de lucrări.

**6. Hotărârea/decizia/ordinul de aprobare a proiectului și/sau acordului de parteneriat – Model (dacă este cazul)**

Hotărârea/decizia/ordinul de aprobare a proiectului se depune la momentul depunerii cererii de finanțare doar în cazul:

* proiectelor de investiţii pentru care execuţia de lucrări a fost demarată, însă investitiile nu au fost încheiate în mod fizic;
* proiectelor de investiţii pentru care s-a atribuit contractul de lucrări înainte de depunerea cererii de finanţare.

Hotărârea/decizia/ordinul de aprobare a proiectului va fi în conformitate cu declarația Unica precum și cu forma bugetului cererii de finanțare.

În hotărârea/decizia/ordinul sus-menţionat trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.

În cazul parteneriatelor doar partenerii care au implicații financiare vor depune acest document.

**7. Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul)**

Se va utiliza modelul de declaraţie *Modelul J - Declaraţia privind realizarea de modificări pe parcursul procesului de evaluare* la prezentul Ghid.

Documentul nu va face parte din contractul de finanțare.

**8. Modificări ale foilor de calcul ale Anexei *- Bugetul proiectului și sursele de finanţare, inclusiv* asupra listei de echipamente/dotări/lucrări/servicii cu încadrarea acestora pe secțiunea de cheltuieli eligibile /ne-eligibile, dacă este cazul**

Se vor depune **foile de calcul actualizate ale *Modelului K***, dacă au suferit modificări ca urmare a etapelor de evaluare, selecție, iar valorile vor fi corelate cu bugetul proiectului și cu devizul general.

**Modificari la actele constitutive/statut ale solicitantului si/sau ale partenerilor (daca este cazul)**

În cazul în care există modificări la documentele statutare anexate la cererea de finanțare, acestea se vor anexa la documentația de contractare, sau se vor transmite documentele statutare consolidate.

**9. Decizia etapei de încadrare a proiectului în procedura de evaluare a impactului asupra mediului** sau **Clasarea notificarii** emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare

Pentru proiectele pentru care s-a depus Autorizaţie de construire și Proiect tehnic, se va anexa inclusiv *Decizia finală emisă de autoritatea competentă privind evaluarea impactului asupra mediului.*

**sau**

**Decizia finală emisă de autoritatea competentă privind evaluarea impactului asupra mediului (pentru proiectele de investiţii pentru care execuţia de lucrări a fost demarată și care nu au fost încheiate în mod fizic sau financiar înainte de depunerea cererii de finanțare)**

Nu se accepta decizia inițiala de încadrare a proiectului în procedura de evaluare a impactului asupra mediului sau alte decizii intermediare din cadrul procesului de evaluare.

**10. Certificat de atestare fiscală, referitoare la obligațiile de plată la bugetul local din care să reiasă că solicitantul și-a achitat obligațiile de plată nete la bugetul local**

Certificatele de atestare fiscală trebuie să fie în termen de valabilitate și din acestea trebuie să reiasă că solicitantul și-a achitat obligațiile de plată nete la bugetul de stat și respectiv la bugetul local.

În cazul parteneriatelor toţi membrii parteneriatului vor depune aceste documente, după caz.

**11. Formularul bugetar ,,Fişa proiectului finanţat/propus la finanţare în cadrul programelor aferente Politicii de coeziune a Uniunii Europene”, prevăzut de Scrisoarea-cadru privind contextul macroeconomic, conform HG nr. 829/2022**

**12. Formularul - Fişă de fundamentare pentru proiectul propus la finanţare/finanţat din fonduri europene (pentru entitatile de drept public), conform HG nr. 829/2022**

**13. Alte documente actualizate (dacă este cazul)**

În cazul în care solicitantul nu depune documentele enumerate în cadrul prezentei secțiuni, cel mai târziu în termenul aferent menţionat mai jos, pentru etapa contractuală, proiectul va fi respins de la finanțare.

**6.** **VERIFICAREA, EVALUAREA, SELECȚIA ȘI CONTRACTAREA PROIECTELOR**

**6.1 Conformitate administrativă și eligibilitate**

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021/SMIS2021+.

Condițiile de eligibilitate ale solicitanților de fonduri externe nerambursabile fac obiectul unei declarații unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică de către reprezentantul legal al solicitantului.

După verificarea digitalizată a conformității administrative, sistemul informatic MySMIS2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea automată a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare tehnică și financiară.

**6.2 Evaluarea tehnică și financiară, inclusiv vizita la fața locului**

Evaluarea tehnică și financiară se realizează, de către autoritatea de management, în conformitate cu criteriile de evaluare tehnică și financiară prevăzute în Ghidul Solicitantului. Evaluarea tehnică și financiară se efectuează de către comisiile de evaluare stabilite la nivelul autorității de management.

Pe parcursul procesului de evaluare tehnică și financiară, comisia de evaluare poate solicita clarificări. Autoritatea de Management se va asigura că nu impune limitări în ceea ce privește numărul de clarificări, iar termenul de răspuns va fi rezonabil raportat la complexitatea acestora, cu posibilitatea de prelungire la cererea beneficiarului.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje. În cazul apelurilor de proiecte care nu presupun acordarea de punctaje, rezultatele evaluării tehnice și financiare se comunică solicitantului, indicându-se calificativul, respectiv rezultatul obținut, pentru fiecare criteriu în parte, însoțit de justificarea aferentă.

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentanţii AM PR S-V Oltenia şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa *Raportul de vizită în teren*, care va fi semnat de către membrii comisiei de evaluare, reprezentanții AM PR S-V Oltenia prezenți în teren, cât și de către reprezentantul legal al solicitantului/persoana împuternicită.

Vizita propusă va avea loc în termen de maximum 5 zile lucrătoare de la data transmiterii notificării către aplicant, cu confirmare electronică de primire în caz contrar proiectul fiind respins din cadrul procesului de evaluare şi selecţie.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maximum 15 zile lucrătoare de la notificarea AM PR S-V Oltenia, în caz contrat proiectul este respins din cadrul procesului de evaluare şi selecţie.

Vizita la faţa locului va fi stabilită de comun acord cu solicitantul finanţării nerambursabile şi va dura maximum 3 zile lucrătoare.

Situaţia constatată în teren va fi reflectată în grila de evaluare tehnică şi financiară. Astfel, în cazul în care la vizita la faţa locului se constată că situaţia existentă descrisă în cererea de finanţare şi anexele la aceasta nu corespunde exact cu situaţia de la faţa locului, proiectul se va depuncta corespunzător.

În cadrul etapei de vizită la fața locului nu vor fi preluate documente suplimentare.

În situația în care pe parcursul procesului de evaluare sunt **descoperite probleme marginale privind lucrările** aferente imobilului obiect al proiectului, se va notifica solicitantul, solicitându-se memoriul tehnic din partea proiectantului care să confirme faptul ca proiectul este funcțional inclusiv cu excluderea lucrărilor respective.

În situaţia în care proiectantul argumentează în Memoriul tehnic că proiectul nu este funcţional fără acele lucrări, proiectul va fi respins.

În situaţia în care proiectantul argumentează în Memoriul tehnic că proiectul este funcţional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul şi să elimine cheltuielile corespunzătoare din bugetul proiectului în termen de 30 de zile calendaristice sau să refacă corespunzător bugetul proiectului, prin încadrarea contravalorii lucrărilor propuse pe amplasamentul pentru care nu se poate face dovada deţinerii unui drept real, în categoria cheltuielilor neeligibile.

În cazul reproiectării, evaluarea tehnică și financiară se va încheia după depunerea documentației tehnico-economice actualizată. În acest sens etapa de evaluare tehnică și financiară se va prelungi cu 30 zile calendaristice, iar, după acest termen, secretarul comisie va solicita documentația tehnico-economică actualizată cu termen de depunere maxim 2 zile lucrătoare, urmând ca mai apoi procesul de selecție să se finalizeze conform precizărilor de mai sus.

## 6.3 Renunțarea la cererea de finanțare

În situaţia renunțării la solicitarea finanțării, solicitantul va trebui să transmită o cerere pe care o va transmite către AM PR SV Oltenia. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, numărul de înregistrare al cererii de finanţare și codul SMIS alocat pentru aceasta.

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

## 6.4 Contestații

Un solicitant de finanţare nerambursabilă care se consideră nedreptăţit de rezultatele procesului de evaluare şi selecţie şi contractare, poate formula în scris contestaţie, pentru fiecare etapa, care va fi trimisă spre soluţionare Autorității de Management pentru Programul Regional Sud-Vest Oltenia 2021-2027 prin aplicația MySMIS.

**Contestaţia se formulează în scris şi va cuprinde**:

* Datele de identificare a solicitantului (contestatarului);
* Titlul proiectului;
* Codul SMIS;
* Obiectul contestaţiei;
* Motivele de fapt şi de drept;
* Documentele pe care se întemeiază motivaţia;
* Semnătura reprezentantului legal sau a împuternicitului acestuia expres în acest sens, după caz;
* Mandatul special pentru împuternicit;
* Copia scrisorii AM de înştiinţare cu privire la rezultatul etapei de evaluare şi selecţie, scrisoare al cărei conținut face obiectul contestaţiei.

|  |  |
| --- | --- |
|  | Nu se analizează contestațiile depuse de alte persoane decât reprezentantul legal și/sau persoana împuternicita expres de către acesta. Contestațiile transmise de alte persoane nu vor fi analizate și vor fi respinse. |

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM PR SV Oltenia o va considera neîntemeiată.

**Contestaţiile, inclusiv documentele suport, se trimit pe adresa de email [office@adroltenia.ro](mailto:office@adroltenia.ro),** prin posta sau se depun personal la sediul institutiei și se vor încarca și în secțiunea Front-Office a sistemului MySMIS, meniul Contestații, în conformitate cu instrucțiunile de completare din Manualul de utilizare MySMIS.

Contestaţia se va depune în termen de maxim 5 zile lucrătoare de la data înştiinţării de către AM PR SV Oltenia a rezultatului asupra procesului de evaluare și selecție.

|  |  |
| --- | --- |
|  | **Atenție!**  Contestațiile depuse după termenul de 5 zile menționat anterior vor fi respinse, prevederile Legii 554/2004 a contenciosului administrativ, cu modificările şi completările ulterioare.rezultatul obtinut în cadrul procesului de evaluare şi selecţie fiind menţinut. |

Contestatarul nu poate să depună documente noi în susţinerea cauzei și nu poate să modifice conținutul cererii de finanțare.

Contestaţiile vor fi soluţionate de către AM PR SV Oltenia în termen de maxim 15 zile lucrătoare de la data înregistrării contestaţiei în etapa ETF și 10 zile lucrătoare în contractare.

Contestaţia poate fi retrasă de contestatar până la soluţionarea acesteia, prin solicitarea în scris de retragere a contestaţiei la AM PR SV Oltenia. Înregistrarea acestui document se va face tot în registrul de contestaţii.

Prin retragerea contestaţiei se pierde dreptul de a se înainta o nouă contestaţie avand acelasi obiect în interiorul termenului general de depunere a acesteia.

|  |  |
| --- | --- |
|  | **Atenție!**  Pe parcursul soluționării contestațiilor, lista proiectelor se va actualiza cu acele proiecte pentru care AM PR SV Oltenia a luat o decizie favorabilă. |

Decizia AM PR privind soluţionarea contestaţiilor este finală, iar contestatarul nu mai poate înainta la AM PR SV Oltenia o nouă contestație pe același subiect. În cazul în care contestatarul este nemulțumit de modul de soluționare a contestației de către AM PR se poate adresa instanțelor de judecată abilitate în conformitate cu prevederile Legii 554/2004 privind contenciosul administrativ, cu modificările şi completările ulterioare.

## 6.5 Contractarea proiectelor

După finalizarea evaluării tehnice și financiare a cererilor de finanțare, începe etapa de contractare.

Solicitanții ale căror cereri de finanțare au întrunit pragul de excelență sau care au îndeplinit condițiile prevăzute în Ghidul Solicitantului vor fi notificați cu privire la trecerea în etapa de contractare, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații.

În etapa de contractare, solicitanților li se va solicita de către autoritatea de management/organismul intermediar, prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitanții vor avea la dispoziție maxim 10 zile lucrătoare de la solicitarea autorității de management/organismului intermediar pentru transmiterea documentelor solicitate în etapa de contractare, sub sancțiunea respingerii cererii de finanțare.

Autoritatea de management/organismul intermediar poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 10 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile autorității de management/organismului intermediar din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

Urmare a verificării îndeplinirii condițiilor de eligibilitate, Autoritatea de Management/Organismul Intermediar va emite decizia de aprobare a finanțării, respectiv decizia de respingere a finanțării.

### **6.5.1 Stabilirea planului de monitorizare al proiectului (Jaloane)**

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Jalon / cod jalon | Tip Jalon (caltativ/cantitativ) | Descriere | Criteriu de validare | Termen de realizare | Documente/dovezi care probează îndeplinirea criteriilor |
|  |  |  |  |  |  |  |

### **6.5.2 Semnarea contractului de finantare**

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei IX la prezentul ghid.

Pe langă clauzele standard prevăzute în cadrul respectivului model de contract, vă atragem atenția asupra unor clauze specifice aplicabile proiectelor contractate în cadrul prezentului apel de proiecte.

**Clauze contractuale specifice**

Clauzele specifice se modifică/ completează conform condițiilor de acordare a finanțării în cadrul Priorității 5 - *Accesibilitate și conectivitate la nivel regional*, Obiectiv specific 3.2 - *Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere*, Acţiunea A - *Conectivitate regională și îmbunătățirea accesului la TEN-T,* apelul de proiecte PR SV/A1/5/3.2/2023 din PR SV Oltenia 2021- 2027.

Acestea se referă, în principiu, la următoarele aspecte:

- Devine neeligibil un proiect care nu conduce la atingerea obiectivelor privind conectivitatea directă sau indirectă la coridoarele rutiere TEN-T, situaţie în care beneficiarul va returna din surse proprii sumele virate de către AM PR SV Oltenia.

- Devine neeligibil un proiect care în urma implementării nu asigură funcționalitatea (starea bună) integrală a drumului respectiv, inclusiv a tronsoanelor de drum finanțate din alte surse, conform celor asumate de către beneficiar, situaţie în beneficiarul va returna din surse proprii sumele virate de către AM PR SV Oltenia.

- În cazul unui traseu contractat în integralitatea sa, pe teritoriul mai multor județe, în cadrul unui singur contract de finanţare cu lider de parteneriat (Acord de parteneriat), rezilierea unui contract de lucrări pe teritoriul unuia dintre județe sau nerealizarea investiției în termenul asumat prin contract nu conduce la rezilierea întregului contract de finanțare dacă este îndeplinit în continuare criteriul de eligibilitate privind conectivitatea directă sau indirectă pentru tronsoanele finalizate. În cazul în care acest criteriu nu mai este îndeplinit, contractul urmează a fi reziliat, iar partenerii vor returna proporțional sumele virate de către AM PR SV Oltenia, conform Acordului de parteneriat.

- Asigurarea caracterului durabil al investiției, respectiv o perioadă de cinci ani de la data efectuării plății finale în cadrul contractului de finantare. Pe această perioadă se va asigura menținerea în stare bună a investiţiei realizate urmare a implementării contractului de finanţare, cu toate elementele sale componente, precum și menţinerea nivelului parametrilor tehnici asumați prin proiect referitori la: portanță, viteza medie de deplasare, elemente de siguranța rutieră. AM PR SV Oltenia va analiza respectarea prevederilor antemenționate și, în cazul în care nu se asigură menţinerea în stare bună a investiţiei realizate, cu toate elementele componente, precum și menţinerea nivelului parametrilor tehnici asumați prin proiect, poate rezilia Contractul de finanțare.

- Beneficiarul are obligaţia actualizării studiilor de specialitate (de exemplu, a Studiului de trafic), în vederea verificării valorilor indicatorilor de rezultat **pentru anul următor finalizării fizice a intervenției sprijinite[[10]](#footnote-10).**

**6.5.3 Principalele prevederi ale contractelor de finanțare**

**A. Clauze contractuale generale**

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare.

Beneficiarul se obligă să implementeze proiectul cu respectarea prevederilor contractului de finanțare și ale legislaţiei comunitare şi naţionale în vigoare, fiind răspunzător în faţa AM PR SV Oltenia pentru îndeplinirea obligaţiilor asumate. Astfel, beneficiarul finanțării nerambursabile acordate în cadrul contractului de finanțare are obligația realizării investiției propuse și evaluate în cadrul cererii de finanțare, îndeplinind inclusiv indicatorii asumați. Beneficiarul va realiza cu bună credință activitățile și obligațiile prevăzute prin proiect, la termenele asumate, asigurând co-finanțarea proiectului pentru toate cheltuielile ce nu sunt acoperite de finanțarea nerambursabilă acordată.

Beneficiarul are obligaţia de a implementa proiectul pentru care s-a semnat un contract de finanţare din PR SV Oltenia 2021-2027 în conformitate cu prevederile din cererea de finanţare aprobată. Dacă beneficiarul nu reuşeşte să pună în aplicare proiectul în condiţiile asumate şi stipulate în contractul de finanţare, acesta trebuie să îşi asume eşecul parţial sau total în realizarea obligaţiilor. În acest caz, AM PR SV Oltenia îşi rezervă dreptul de a întrerupe plăţile. Contribuţia din fondurile publice (naţionale şi comunitare) poate fi redusă şi/sau AM PR SV Oltenia poate cere înapoierea, în totalitate sau parţial, a sumelor deja plătite, dacă beneficiarul nu respectă termenii contractuali.

**B. Monitorizarea şi raportarea activităților în cadrul proiectului**

Beneficiarul trebuie să transmită raportul de progres, completat în formatul standard solicitat, prin care se vor raporta activităţile desfăşurate în perioada de raportare, stadiul realizării indicatorilor, rezultatele parţiale/finale obţinute la momentul raportării, etc.

Raportul de progres se întocmește și se încarcă trimestrial în sistemul MySMIS2021, în maximum 30 de zile de la finalizarea trimestrului de raportare sub sancțiunea declarării neeligibile a cheltuielilor solicitate la rambursare în legătură cu activitățile din trimestrul respectiv. În astfel de situații, AM/OI poate declanșa procedurile legale de recuperare a sumelor plătite prin cererile de pre-finanțare și/sau cererile de plată în condițiile prevăzute de OUG 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.

AM PR SV Oltenia monitorizează implementarea proiectelor pe baza Planului de monitorizare, anexa 2 la contractul de finanțare, prin verificarea de documente justificative, precum și prin verificarea Rapoartelor de progres elaborate de beneficiar și prin vizite de monitorizare pentru a confirma progresul fizic al activităților, stadiul realizării indicatorilor și îndeplinirea jaloanelor. Neîndeplinirea jaloanelor poate atrage după caz, aplicarea mecanismului de rețineri prevăzut în contractul de finanțare, în conformitate cu legislația specifică aplicabilă.

În urma finalizării contractelor de finanțare, în cazul unei investiții în infrastructură sau producție, beneficiarul trebuie să mențină investiția realizată din contribuția din FEDR pe o perioadă de cinci ani de la efectuarea plății finale sau în termenul prevăzut de normele privind ajutorul de stat, în conformitate cu prevederile art. 65 din Regulamentul (UE) nr. 2021/1060, respectiv:

a. să mențină investiția realizată asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia;

b. să nu realizeze o modificare a calității de proprietar/administrator/superficiar/alte calităţi asupra unui element de infrastructură/ infrastructurii care să confere un avantaj nejustificat unei întreprinderi sau unui organism public și

c. să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

În cuprinsul termenelor anterior menționate, beneficiarii au obligaţia:

* de a păstra şi de a pune la dispoziţia organismelor abilitate, inventarul asupra activelor dobândite prin PR SV Oltenia 2021-2027;
* de a acorda dreptul de acces la locurile şi spaţiile unde se implementează sau a fost implementat proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a proiectului.

AM PR SV Oltenia şi/sau alte structuri care reprezintă statul, cu atribuţii de control/verificare/audit a finanţărilor nerambursabile din fondurile structurale pot efectua misiuni de control pe perioada de implementare a contractului de finanţare, inclusiv până la închiderea oficială a Programului sau până la expirarea perioadei de durabilitate a proiectului, oricare intervine ultima.

**C. Achiziţii în cadrul proiectului**

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor.

Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice. Dacă în procesul de verificare a cererilor de rambursare/plată AM PR SV Oltenia identifică abateri de la aplicarea prevederilor legislaţiei naţionale şi europene (în domeniul achiziţiilor publice aferente contractelor de lucrări/servicii/furnizare), înainte de efectuarea plăţii, AM PR SV Oltenia aplică reduceri procentuale/corecții financiare/ declară cheltuieli neeligibile din sumele solicitate la plată de către beneficiar, în condiţiile legii care reglementează sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

**D. Eligibilitatea cheltuielilor**

Cheltuielile aferente proiectului sunt considerate eligibile dacă sunt în conformitate cu regulile de eligibilitate a cheltuielilor efectuate în cadrul operaţiunilor finanţate prin PR SV Oltenia 2021-2027, cu prevederile prezentului document. De asemenea, cheltuielile sunt considerate eligibile numai dacă au fost efectuate cu respectarea legislației în vigoare privind achizițiile, precum și dacă sunt cuprinse în bugetul proiectului și implicit în contractul de finanțare.

**E. Rambursarea cheltuielilor/Cereri de plată**

Înainte de solicitarea rambursării, cheltuielile respective trebuie să fie deja efectuate şi plătite. Data plăţii se consideră data debitării contului bancar al Beneficiarului. Pentru cererea de rambursare finală se consideră eligibile cheltuielile efectuate în perioada de implementare a proiectului și plătite până la data semnării notei de avizare a cererii de rambursare finală.

Beneficiarul trebuie să depună periodic la AM PR SV Oltenia cererile de rambursare însoţite de raportul de progres.

**F. Control, audit și nereguli**

Beneficiarul trebuie să ţină o contabilitate analitică a proiectului, să ţină registre exacte şi periodice, precum şi înregistrări contabile separate şi transparente ale implementării proiectului.

Beneficiarul are obligaţia de a păstra şi de a pune la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin FEDR, pe o perioadă până la închiderea oficială a Programului sau până la expirarea perioadei de durabilitate a proiectului, oricare intervine ultima.

Beneficiarul are obligaţia să acorde dreptul de acces la locurile şi spaţiile unde se implementează sau a fost implementat proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a proiectului. Documentele trebuie să fie uşor accesibile şi arhivate astfel încât să permită verificarea lor.

Beneficiarul este obligat să informeze Autoritatea de Management cu privire la locul arhivării documentelor.

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către Autoritatea de Management, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor co-finanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure posibilitatea verificării documentelor originale de către reprezentanţii Autorităţii de Management, Comisiei Europene, ale Biroului European Anti-Fraudă şi de către Curtea Europeană a Auditorilor și ai altor organisme abilitate.

În cazul neregulilor constatate ulterior finalizării implementării proiectului, beneficiarul are obligaţia să restituie debitul constatat, precum şi accesoriile acestuia, respectiv dobânzi, penalităţi de întârziere şi alte penalităţi, precum şi costurile bancare. În cazul nerespectării obligaţiei de restituire a debitului, Autoritatea de Management va sesiza organele competente în vederea declanşării executării. Recuperarea debitului ca urmare a neregulilor constatate, se realizează conform prevederilor legale în vigoare.

**G. Corecții financiare**

Dacă în procesul de verificare a cererilor de rambursare/plată AM PR SV Oltenia identifică abateri de la aplicarea prevederilor legislaţiei naţionale şi europene (în domeniul achiziţiilor publice aferente contractelor de lucrări/servicii/furnizare), înainte de efectuarea plăţii, AM PR SV Oltenia aplică reduceri procentuale/corecții financiare/ declară cheltuieli neeligibile din sumele solicitate la plată de către beneficiar, în condiţiile legii care reglementează sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

**H. Indicatori**

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

**I. Informare şi publicitate**

Conform prevederilor Regulamentului Comisiei Europene nr. 1060/2021, art. 50, beneficiarii proiectelor cu finanțare europeană au obligația de a comunica sprijinul obținut și vor asigura vizibilitatea acestuia, inclusiv a rezultatelor obținute. Astfel, beneficiarii proiectelor finanțate din fonduri europene trebuie să informeze publicul larg cu privire la contribuția obținută din partea fondurilor, cel puțin prin măsurile de comunicare minime obligatorii și trebuie să se asigure că beneficiarii finali ai proiectului/ persoanele care participă la proiecte au fost informați/informate cu privire la finanțarea europeană. În acest sens, se vor respecta prevederile din Anexa „Informare și publicitate” la Contractul de finanțare, măsurile de comunicare și vizibilitate obligatorii cuprinse în Manualul de identitate vizuală (MIV) PR Sud-Vest Oltenia 2021-2027, precum și instrucțiunile emise de AM, unde și când este cazul. Conform Regulamentului UE menționat anterior, în cazul în care beneficiarul nu își respectă obligațiile ce îi revin conform contractului de finanțare referitor la Comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.

**J. Arhivare**

Beneficiarul are obligaţia îndosarierii și păstrării tuturor documentelor proiectului în original precum şi copii ale documentelor partenerilor, dacă este cazul, inclusiv documentele contabile, privind activităţile şi cheltuielile eligibile în vederea asigurării unei piste de audit adecvate, în conformitate cu legislația europeană şi naţională. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.

**K. Principiul de „a nu prejudicia în mod semnificativ” (DNSH – „Do No Significant Harm”) și măsurile de imunizare a infrastructurii la schimbările climatice**

Pe perioada de implementare, operare a investiţiei aferente proiectului, inclusiv la finalul ciclului de viață a investiţiei, beneficiarul va asigura în mod corespunzător conformitatea acesteia cu principiul de „a nu prejudicia în mod semnificativ” (DNSH – „Do No Significant Harm”) și cu măsurile de imunizare a infrastructurii la schimbările climatice, în conformitate cu autoevaluarea realizată, în caz contrar, proiectul putând fi considerat neeligibil.

Beneficiarul are obligaţia raportării privind asigurarea conformităţii investiţiei cu principiul de „a nu prejudicia în mod semnificativ” (DNSH – „Do No Significant Harm”) și cu măsurile de imunizare a infrastructurii la schimbările climatice inclusiv pe perioada de implementare și pe perioada de asigurare a caracterului durabil al investiției, potrivit termenelor și condiţiilor stabilite de AM PR SV Oltenia.

Pe perioada de implementare și pe perioada de asigurare a caracterului durabil al investiției, la solicitarea AM PR SV Oltenia, beneficiarul va pune la dispoziţie documente prin care să se dovedească respectarea principiului de „a nu prejudicia în mod semnificativ”, precum: situaţii de lucrări, inclusiv privind deşeurile recuperabile rezultate pe perioada executării lucrărilor de construire și situaţii din care să rezulte procentul (în greutate) de materiale pregătite, respectiv sortate pentru reutilizare, reciclare și alte operațiuni de valorificare materială; certificări de la operatorii de gestiune deșeuri; declarații de performanță/ declarații de conformitate; Fișe cu date de securitate ale produselor (de ex. conform Regulament UE 2015/830); Fișe tehnice ale echipamentelor și/sau utilajelor din care să reiasă consumului redus de energie, respectiv posibilitatea utilizării energiei regenerabile etc.

**L. Modificarea contractului de finanțare**

Pe durata contractului de finanțare părțile pot conveni la modificarea clauzelor şi/sau Anexelor acestuia, prin act adiţional, încheiat în aceleaşi condiţii ca şi contractul. În acest sens, în cazul în care propunerea de modificare a contractului vine din partea beneficiarului, acesta are obligaţia de a o transmite AM PR SV Oltenia însoțită de toate documentele justificative necesare.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

Beneficiarul îşi asumă integral răspunderea pentru prejudiciile cauzate terţilor din culpa sa pe parcursul implementării proiectului, în conformitate cu prevederile legislaţiei naţionale relevante.

Modificările contractuale legate de perioda de implementare nu pot depăși termenul maxim de 31 decembrie 2029. De asemenea, modificările cu privire la bugetul proiectului nu pot conduce la modificarea valorii totale eligibile a proiectului în afara valorilor minime și maxime admise pentru prezentul apel.

Prin excepție, beneficiarul poate efectua modificări asupra cererii de finanţare, după caz, prin notificare, cu acordul AM PR, sau prin informare. Situatiile sunt detaliate in modelul de contract de finantare.

Nu pot fi efectuate modificări asupra proiectului care să implice modificări ale criteriilor ce au stat la baza procesului de evaluare și selecție.

Beneficiarul trebuie să cunoască faptul că, dacă pe perioada de valabilitate a contractului intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea deschisă de proiect în cadrul căreia s-a obţinut finanţarea nerambursabilă, proiectul poate fi declarat neeligibil, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale!

**6.5.4 Depunerea și verificarea conformității Proiectului tehnic**

Pentru proiectele pentru care contractul de finanțare este semnat în baza unei documentații tehnico-economice nivel SF/DALI, beneficiarii finanțării au obligația depunerii proiectului tehnic și autorizația de construire în termen de 9 luni de la data semnării contractului de finanțare.

În situaţia în care solicitantul nu transmite Proiectul tehnic în termenul anterior menţionat, contractul de finantare va fi reziliat.

Proiectul tehnic se va depune urmând modalitatea de depunere a cererii de finanțare, la momentul lansării apelului de proiecte.

AM PR SV Oltenia va verifica conformitatea Proiectului tehnic pe baza *Anexei V: Grila de analiză a conformității proiectului tehnic.*

Verificarea conformității administrative a PT, după semnarea contractului de finanțare, se va realiza într-o etapă de verificare distinctă finalizată printr-un aviz de conformitate/neconformitate asupra documentației tehnice, emis de către AM PR și comunicat beneficiarului.

În cadrul etapei de verificare a PT pot fi formulate clarificări asupra documentației tehnice depuse, cu termene limită de depunere a răspunsurilor.

Solicitarea la plată a cheltuielilor aferente investiției de bază se poate realiza doar după emiterea de către AM PR a avizului de conformitate a PT. În cazul unui aviz de neconformitate, contractul de finanțare va fi reziliat.

La întocmirea proiectul tehnic se vor respecta prevederile HG nr. 907/2016, precum și păstrarea tuturor condițiilor de eligibilitate ale proiectului menționate în ghidul specific și în baza cărora a fost încheiat contractul de finanțare.

Modificările realizate asupra proiectului tehnic fața de SF/DALI/PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM PR. Diminuarea indicatorilor aduce după sine penalități asupra valorii nerambursabile solicitate.

Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Se va avea în vedere ca soluția tehnică propusă prin modificare, să nu modifice condițiile de atribuire a punctajului în etapa de evaluare tehnică și financiară.

Valoarea totală eligibilă rezultată în urma întocmirii proiectului tehnic nu poate depăși valoarea eligibilă a contractului de finanțare.

**6.5.5 Vizita pe teren**

În vederea îndeplinirii funcției prevăzute la art. 74 din Regulamentul (UE) nr. 1060/2021, AM efectuează vizite la fața locului.

Vizitele la fata locului au ca scop:

* + - identificarea problemelor care pot apărea în implementare și propunerea de măsuri de remediere;
    - verificarea stadiilor de implementare/jaloanelor corelate cu ultimul raport de progres al beneficiarului;
    - verificarea respectării clauzelor generale si a celor specifice din contractul de finanțare, inclusiv urmărirea stadiului îndeplinirii de către Beneficiari a aspectelor specifice care trebuie monitorizate în etapele de implementare și de durabilitate ale fiecărui proiect, cuprinse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție;
    - asigurarea comunicării între AM PR SVO și beneficiari.

**7. MODIFICAREA GHIDULUI SOLICITANTULUI**

**7.1 Aspectele care pot face obiectul modificărilor prevederilor Ghidului Solicitantului**

Aspectele prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM PR SV Oltenia să solicite documente suplimentare și/sau respectarea unor condiții suplimentare față de prevederile prezentului ghid pentru conformarea cu modificările legislative intervenite.

|  |  |
| --- | --- |
|  | **Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.** |

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PR SV Oltenia, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

**7.2 Condiții privind aplicarea modificărilor pentru cererile de finanțare aflate în procesul de selecţie (condiții tranzitorii)**

Pentru aplicarea celor menționate la **secțiunea 7.1**, AM PR SV Oltenia poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM PR SV Oltenia se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului.

**8 . ANEXE**

Anexa I: Lista comună a acronimelor și abrevierilor/prescurtărilor și Glosar

Anexa II: Structura cererii de finanţare

Anexa III: Lista de verificare

Anexa IV: Grila de evaluare tehnică și financiară

Anexa V: Grila de analiză a conformității SF/DALI

Anexa VI: Grila de analiză a conformității proiectului tehnic

Anexa VII: Grila de analiza teme orizontale și DNSH

Anexa VII: Contractul de finanțare (model)

Anexa IX : Contract de finanțare

**Model documente ce însoțesc cererea de finanțare/contractul de finanţare**:

- Modelul A - Declarația Unică

- Modelul D - Consimțământ privind prelucrarea datelor cu caracter personal

- Modelul E - Acord de parteneriat

- Modelul F - Hotârâre de aprobare a proiectului (model orientativ)

- Modelul G - Continut cadru Raport privind stadiul fizic al investiției

- Model H - Lista de echipamente și servicii

- Modelul I - Tabel centralizator numere cadastrale

- Model K - Bugetul proiectului și sursele de finanţare

- Model L - Tabel centralizator privind justificarea costurilor

- Model M - Certificarea aplicaţiei

- Model N - Planul de marketing

1. Valorile indicatorului măsoară așadar, la nivel de obiectiv specific, numărul de contribuții financiare la strategiile teritoriale.Acest indicator nu acoperă strategiile CLLD care sunt contabilizate în RCO80 [↑](#footnote-ref-1)
2. <https://eur-lex.europa.eu/legal-content/RO/TXT/HTML/?uri=OJ:C:2016:262:FULL> [↑](#footnote-ref-2)
3. Certitudine juridică cu privire la caracterul de ajutor de stat al unei măsuri pot oferi Comisia Europeană sau instanțele naționale și europene. [↑](#footnote-ref-3)
4. Dacă respectiva clădire sau ansamblul din care aceasta face parte este compus din mai multe imobile, atunci amplasamentul va fi format din respectivele imobile. [↑](#footnote-ref-4)
5. Se referă la obiective turistice naturale, de tipul: formaţiuni geologice, saline, pesteri, mine, lacuri. [↑](#footnote-ref-5)
6. A se avea în vedere inclusiv *https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/* [↑](#footnote-ref-6)
7. În conformitate cu prevederile H.G. nr. 907/2016, cu modificările şi completările ulterioare; [↑](#footnote-ref-7)
8. Aceste documente sunt relevante pentru analiza conformităţii PTE, în linie cu prevederile din Anexa VI; [↑](#footnote-ref-8)
9. Se va avea în vedere faptul că în conformitate cu prevederile 5(4) din HG nr. 907/2016, elaborarea proiectului tehnic de execuţie este condiţionată de aprobarea prealabilă a indicatorilor tehnico-economici şi emiterea autorizaţiei de construire/desfiinţare a executării lucrărilor. [↑](#footnote-ref-9)
10. Pentru indicatorul de rezultat RCR 55 - *Numărul anual de utilizatori de drumuri nou construite, reconstruite, reabilitate sau modernizate;* [↑](#footnote-ref-10)